
ALAN 


AUTOR: LUKÁŠ "DOLNO" DOLNIAK 

Po roku a pol sa vydaním PC verzie hry snaží vývojárske 
štúdio Remedy zlepšiť nelichotivú bilanciu predajov. A 
svete div sa, ono to vychádza. Už v prvý deň od uvedenia 
na Steam tento port dokázal vrátiť tvorcom výdavky, čo 
doňho vložili. A predaje stále rastú. PC hráči rozhodne 
nechcú patriť k ohrozenému druhu a za privedenie Alana 
na túto platformu sa patrične odvďačili. Poďme sa teda 
pozrieť, či Alan Wake nie je len klasická narýchlo urobená 
konverzia a či môže niečo ponúknuť aj ľuďom, čo jeho do- 
brodružstvo už majú za sebou na spomínanom Xboxe. 


Alan Wake, vaše alter ego v tejto hre, je známy americký 
spisovateľ hororových príbehov, ktorý sa momentálne 
nachádza v tvorivej kríze. Už dlhší čas ho trápia nočné 
mory a nie je schopný napísať ani čiarku zo svojej 
pripravovanej knihy. Spolu s manželkou Alice sa teda vy- 
dáva na odpočinok do naoko nádherného mestečka na se- 
vere USA, Bright Falls. Ich cestu však hneď sprevádza 
nepríjemný sen, kde ho prenasleduje temnotou posadnutý 
stopár. Po zobudení na trajekte sa situácia mierne upoko- 
juje. Bright Falls by skutočne mohol byť malý raj na Zemi, 
keby sa tu teda nediali veľmi podivné udalosti. Pri preber- 
aní kľúčov od podivnej stareny v čiernom, ktorá trvá na 
tom, že sa chce stretnúť s vašou ženou, vytušíte, že v 
meste nejde všetko podľa kostolného poriadku. Po prí- 
chode na chatu na jazere Cauldron Lake, vás Alice 
zoznámi so zámerom, prečo sa s vami vydala práve sem. 
Miestny psychológ, doktor Hartman, totiž lieči umelcov v 
kríze a Alan by mal podstúpiť práve jeho terapiu. S tým 

PLATFORMA: PC 


Exkluzivita je v prípade videohier dvojsečná zbraň. Ak sa rozhodnete vydať vaše 
dielo len na jedinú platformu, dobrovoľne sa oberáte o zisk od vlastníkov iných 
herných zariadení. Na druhej strane, pokiaľ ste výrobcom jednej z konzol a hra je 
dlho očakávaný a vyhypovaný projekt, môže to posilniť predaje vašej konzoly, čo je 
risk, ktorý sa oplatí podstúpiť. To si pravdepodobne povedal aj Microsoft, keď vy- 
danie Alana Waka povolil len ako Xbox 360 exkluzívny titul (s klasickým obkecom o 
tom, ako sa hra na malé monitory nehodí). Nuž, tento plán sa nakoniec nevydaril 
podľa predstáv a Alan Wake sa celkom neprávom stal predajným prepadákom. 


náš hrdina absolútne nesúhlasí, s manželkou sa poháda a 
ide sa vyvetrať von. A už stačí len pár výkrikov o pomoc a 
Alice je čímsi ťahaná do hlbín jazera. Alan sa hádže do 
vody za ňou... Nasleduje prebudenie do tej najväčšej 
nočnej mory, akú spisovateľ doteraz zažil, nielenže Alice 
zmizla a on netuší, čo robil celý týždeň, kedy bol tiež 
nezvestný, ale je tu aj všadeprítomná temnota, ktorá po- 
maly preberá kontrolu nad miestnymi a tí mu idú nemilos- 
rdne po krku. Únoscovia mu volajú na mobil a dožadujú 
sa rukopisu, o ktorom nevie, že by ho písal, namiesto 
výkupného. Do toho sa ešte pripletie aj FBI, ktorá hrdi- 
novi absolútne nedôveruje. Keby nebolo Alanovho man- 
ažéra Barryho, bol by v tom úplne sám. 


Zápletka, akokoľvek zmätene vyznieva, je veľmi podarená 
a drží pozornosť hráča od začiatku až do finále. Rozple- 
tanie zamotaného klbka príbehu, inšpirovaného klasikmi 
hororu a psychothrilleru (najmä dielami Stephena Kinga a 
kultovým seriálom Davida Lyncha, Twin Peaks), nie je 
jednoduché a ak nerozumiete dobre po anglicky, pochope- 
nie by vám mohlo robiť problémy (na druhej strane, prob- 
lémy to zaiste bude robiť aj anglofónnej časti 
obyvateľstva), tento neduh však čoskoro pravdepodobne 
vyriešia pripravované české titulky. Rozprávanie je rozde- 
lené do ôsmich epizód (šesť pôvodnej hry a dve, ktoré sa 
na Xboxe objavili v podobe platených DLC), podobne ako 
v televíznych seriáloch sa na začiatku každej z nich pre- 
mietne krátke video „videli ste v minulej časti“. 

V oblasti príbehu toho veľa nového 
hráči Xboxovej verzie neobjavia, Čo ale 
taká hrateľnosť? Aj tu je všetko po 
starom. Hra by sa dala rozdeliť na dve 
rôzne časti: deň a noc, ktoré sa medzi 
sebou logicky striedajú. Denné pasáže 
sú mierumilovnejšie, vypíňajú ich 
rozhovory s miestnymi, žiadna tem- 
nota tu nemá miesto. Táto časť však 
zaberá oveľa menej hernej doby a slúži 
skôr, ako vydýchnutie medzi nocami. 
Počas nich sa stretnete so všetkými 
prízrakmi a budete musieť bojovať o 
holý život. Potulovanie sa v lesoch v 
hustej hmle a tme bude hlavne zo zači- 
atku spôsobovať husiu kožu aj tým na- 
jodváženejším hráčom. Nepriatelia 
totiž nie sú klasický panáci, ktorých 
kosíte samopalom, ako na bežiacom 
páse. Vašou najsilnejšou zbraňou bude 
svetlo, či už v podobe baterky, svetlice, 
signálnej pištole, alebo oslepujúcich 
granátov. Protivníci sú totiž voči 
bežným zbraniam úplne nepriestrelní, 
kým z nich „nevysvietite“ všetku tem- 
notu, ktorá ich chráni. Až potom ich 
môžete doraziť konvenčnými kúskami. 
Tento systém je zo začiatku veľmi orig- 
inálny a dáva hre nádych odlišnosti od 
klasických akčných titulov, no po čase 
aj on zovšednie. Jednak preto, že 
nepriateľov je len pár druhov a aj tí sa 
líšia v podstate len silou a výdržou a 
tiež preto, že súbojov je v hre 
pomerne veľa. Nezúfajte ale, autori za- 
pracovali v každej epizóde viac oživu- 
júcich momentov, vďaka čomu opäť 
naštartujú nadšenie, ktoré pomaly 
upadalo počas stereotypných súbojov. 
Okrem ľudských nepriateľov temnota 
môže posadnúť aj neživé predmety, 
ako sudy, chladničky, pneumatiky, 
železničné vagóny, či bagre. Tie však 

zlikvidujete jedine pomocou svetla. 


Alan Wake mal byť počas svojho dl- 
horočného vývoja všeličím, uvažovalo 
sa aj o otvorenej mestskej akcii. Vz- 
dušné zámky autorov sa pravde- 
podobne rozplynuli vtedy, keď prišli na 
to, že ich hra bude práve Xboxovou 
exkluzivitou, pôvodný koncept totiž 
rátal s plným využitím štvorjadrových 
procesorov, ktorým bohužiaľ Xbox 
nedisponuje. Hra sa teda vybrala kla- 
sickou lineárnou cestou, pre rozprá- 
vanie príbehu je to ale asi najlepšia 
voľba. Síce z dopredu pripraveného 
chodníka môžete na čas zísť a preskú- 
mavať okolie za účelom nájsť náboje, 
či baterky, cesta do cieľa je však vždy 
len jedna. Nie je to zďaleka tak zväzu- 
júce, ako by sa zdalo a stavíme sa, že 
počas celej hry vám len málokedy 
príde na um riešiť problém iným spô- 
sobom. 


Veľkou neznámou v prípade pripravo- 

vaných konverzií z konzol na PC býva 
ovládanie. Tu sa Remedy skutočne vyz- 
namenalo. Na výsledku je vidno, že au- 
tori sa príliš neponáhľali a počítačový 
Alan sa hrá rovnako skvelo, ako jeho 
Xboxový starší brat. O mierenie 
baterkou a streľbu sa klasicky stará 
myš s pravým a ľavým tlačidlom 
(zabudnite však na zameriavací kríž, 
iniciatívu tu má mierny autoaim). 
Pohyb má na starosti klasická kom- 
binácia WASD a Shift pre šprint a 
uhýbanie sa úderom, žiadne nelogick- 
osti nečakajte. Ovládanie je dosta- 
točne citlivé a dá sa naň zvyknúť za 
pár minút, spadá tak do štandardu 
dnešných akčných hier. 


Zmena, aj keď len mierna, sa koná v 
prípade vizuálneho spracovania. Alan 
Wake bol už na Xboxe cenený za veľmi 
peknú grafiku a PC verzia túto stránku 
vďaka mocnejšiemu hardvéru ešte 
vylepšuje. Prekrásne lesy amerického 
severu si tento raz užijete vo vysokom 

rozlíšení a hlavne s vylepšenými 
svetelnými efektmi a realistickou 
hmlou. Spisovateľov príbeh vás 
jednoducho svojím vizuálom pohltí a 
jediné, čo by mohlo prekážať sú 
občas až priostré vrcholky hôr a 
zopár nepodarených textúr, ktoré sa 
však v celej tej okolitej nádhere 
rýchlo stratia. Optimalizácia sa vy- 
darila na výbornú, všetko sa hýbe v 
pomerne stabilnom plynulom framer- 
ate (aj keď počas niektorých hier so 
svetlom padá pod únosnú mieru) a s 
primerane výkonným strojom by ste 
hru mali utiahnuť bez problémov pri 
vysokých nastaveniach. 


Alan Wake na počítači rozhodne ne- 
zostáva nič dlžný svojej konzolovej 
verzii. Je rovnako dobre hrateľný, 
skvele vyzerá a rozpráva jeden z na- 
jnetypickejších príbehov v dejinách 
videohier. Aj keď má niektoré slabé 
miesta (spomínané opakujúce sa 
súboje, alebo celkom zbytočná jazda 
autom), stále je hrou, ktorú by ste 
bezpodmienečne mali skúsiť, ak ste 
tú česť ešte doteraz nemali. Za 20 
eur je to rozhodne ponuka, ktorá sa 
neodmieta. [] 


+ PLUSY 

© + prepracovaný príbeh 

. + vynikajúce audiovizuálne spracovanie 
+ + silné filmové momenty 

s + konverzia bez typických chýb 


MÍNUSY 
- občas stereotypné súboje 
- jazda autom 

Výrobca: Remedy “Distribútor: Remedy "Platformy: PC, Xbox 360 
+Multiplayer: nie #Lokalizá: nie "Web: www.alanwake.com 

AUTOR: BORIS "BLADE" KIROV 


MAIN 


PLATFORMA: XBOX 360 

: Roboti sú nevyhnutná súčasť našej budúcnosti - to je proste fakt. Už dnes 
: nám totižto vedci z Ázie dokazujú, že v tejto oblasti napreduje technológia 
: : raketovým tempom a robotov, schopných sa nielen že prirodzene pohybo- 
:vať, ale aj autonómne myslieť, môžeme očakávať už v horizonte 10-20 
: rokov. Keď sa dnes pozriete na fantastického robota Asimo z dielne Hondy, 
: určite mi dáte za pravdu, že uvedený horizont vonkoncom nie je nereálny. 
: Nuž av presne takomto duchu uvažovali aj tvorcovia futuristickej 3rd per- 
: son záležitosti Binary Domain - ich vízia budúcnosti však ide ešte ďalej a 
na pozadí dynamickej akcie autori vyprávajú príbeh, za ktorý by sa ne- 
musel hanbiť ani sám Isaac Asimov. 


Relatívne nenápadný a navonok genericky vyzera- 
júci projekt totižto kladie jednu obzvlášť zaujímavú 
otázku - je samostatne zmýšľajúci robot s výzorom 
človeka naozaj robotom, alebo ide o novú formu živ- 
ota? 


Príbehová premisa pritom problematiku sociálno- 
spoločenského začlenenia robotov z počiatku príliš 
nerieši. Píše sa rok 2080 a keďže existuje vážne 
podozrenie, že japonský výrobca robotov, spoločnosť 
Amada, v tajnosti produkuje takzvaných hollow chil- 
dren (roboti, ktorí nie lenže vyzerajú ako ľudia, ale 
aj svojej ľudskej postate skutočne veria - tzn. neuve- 
domujú si, že sú mechanoidi), je do prieskumnej op- 
erácie nasadený seržant Dan Marshall, aby v 
spoločnosti ďalších členov jednotky "rust crew" zis- 
til, ako sa veci v tom Tokiu vlastne majú a prípadne 
aj proti možnej vzbure androidov zasiahol. Z úvodu 
odľahčený tón dialógov a iba letmé naznačenie 
hlavnej nosnej story však v druhej polovici kampane 
vystrieda na žáner až netypicky komplexná a krajne 
filozofická rozprava nad osudom bytostí, ktoré síce 
pod živým tkanivom skrývajú mechanické súčiastky, 
avšak ako výzorovo, tak aj povahovo sú na nerozoz- 
nanie od ľudí normálnych. Navyše, na pretras sa 
dostane aj otázka priamych potomkov (!) týchto 
technologicky vyspelých robotov, takže pri sledovaní 
početných in-game dialógov a videí ostanete tak 
tvrdo zarazení v kresle, akoby ste sledovali nejakú 
obzvlášť sofistikovanú adventúru či RPG. Je jasné, 
že pri návrhu story vychádzali tvorcovia zo širokého 
spektra ako filmovej, tak aj knižnej tvorby (I, Robot, 
Animatrix: The Lost Archives, Terminator, Blade 

do tak pútavej dejovej línie, že sa ju nebojím označiť 
za to naozaj naj, Čo nám tento žáner dokázal k 
dnešnému dňu priniesť. A to prosím pekne aj prihli- 
adnutím na veci ako Gears of War... 


Možno by sa na tomto mieste žiadalo spomínanému 

príbehu povenovať predsa len trošku viac priestoru, 
avšak v záujme vás neokradnúť o tie najparádnejšie 
story twisty, nechám odhaľovanie jednotlivých zvra- 
tov predsa len na vás a zameriam sa na, s príbehom 
úzko súvisiaci herný element, a síce dizajn a vari- 
abilitu lokácií. Tých je v hre naozaj mnoho (titul má 
na svoj žáner nadštandardne dlhú, cca 8-10 hodi- 
novú kampaň) a preto vás istotne neprekvapí, že sa 
počas vášho pobytu vo futuristickom Tokiu, pozriete 
do nehostinných slumov či kanálov, tak aj do vcelku 
netradičných lokácií ako plne automatizová agro- 
farma či diaľnica, na ktorej si užijete jednu obzvlášť 
napínavú naháňačku. Autorom taktiež nerobí prob- 
lém vyraziť vám dych nejednou úžasnou scenériou, 
takže akokoľvek sa budete snažiť hľadať na leveloch 
nejaké chyby, nájdete ich naozaj len ojedinele. 
Pravdepodobne asi najväčšiu porciu kritiky si zlízne 
strohosť a striktná účelovosť dizajnu lokácií, ktoré 
nehýria bohvieako veľkým počtom farieb či rozman- 
itých doplnkov, avšak keď si vezmete do úvahy fakt, 
že všetky tamojšie budovy a objekty boli postavené 
armádou robotov, neschopných estetického cítenia, 
príde vám miestna architektúra maximálne logickou 
a do herných reálií výborne zapadajúcou. 


Z hľadiska základných herných mechanizmov je Bi- 
nary Domain koncipovaný ako relatívne štandardná, 
cover-based 3rd person akcia. Tzn. máte na výber z 
relatívne pestrej palety zbraní, v boji hojne využí- 
vate krytie sa a svojich tímových kolegov navigujete 
prostredníctvom štyroch základných povelov. Tie je 
v rámci titulu možné zadávať aj prostrednítvom 
head-setu, takže pokiaľ ste aspoň ako tak obstojní v 
angličtine, rozhodne vám túto fičúru odporúčam - 
hra vás týmto spôsobom ešte o čosi viac vtiahne do 
svojho deja. Samozrejme, naskytá sa otázka, Či je 
vôbec nutné relatívne dobre kooperujúcich kolegov 
nejako zložitejšie komandovať, keďže v boji sa sprá- 
vajú naozaj rozumne a nevyžadujú si teda vašu sús- 
tavnú pozornosť. Ak mám byť úprimný, systém 

lojálnosti, ktorým chceli autori 
prinútiť hráčov aktívne reagovať 
na podnety kolegov, akosi v hre 
stráca opodstatnenie, nakoľko pri 
bežnom hraní ani nepostrehnete, 
žeby sa vaši spolubojovníci sprá- 
vali inak, než na čo ste u tohto 
typu hier zvyknutí. Skrátka a 
dobre, uniká my význam tejto 
novinky - síce ste z času na čas 
dokonca dotlačení do konverzácií, 
v ktorých musíte zaujať stanovisko, 
avšak reagovať negatívne budete 
naozaj len v prípade, že sa rozhod- 
nete overiť si temnejšiu stránku 
vašej ne-spolupráce. Čiže, nedoti- 
ahnutá idea, ktorú môžete ľahko 
prehliadnuť. Čo však rozhodne ne- 
unikne vašej pozornosti, sú re- 
latívne pestré možnosti upgradu 
ako vašich primárnych zbraní, tak 
aj vašich schopnosti pomocou 
špeciálnych čipov. Tých je v hre 
hneď niekoľko typov (zdravie, 
zvýšená obrana, rýchlejšie liečenie 
a pod.) a keďže sloty na ne 
vyhradené vám dovolia použiť len 
2-3 z nich, budete neskôr naozaj 
nútení robiť kompromisy. Nech už 
sa ale rozhodnete akokoľvek, je 
táto zložka do hry výborne zakom- 
ponovanou a napríklad rozdiel 
medzi základnou a vylepšenou 
verziou samopalu je viac než 
znateľný. 


Do tohto bodu teda Binary Domain 
vyzerá ako solídny kus akcie, ktorý 
aj keď nesklame, tak rozhodne ani 
nejak extrémne nenadchne. Omyl, 
dámy a páni - hrateľnosť je totižto 
to, čo z tejto hry robí záležitosť 
jednoznačne hodnú vašej po- 
zornosti. A hneď vám na jednom 

príklade vysvetlím aj prečo - 
prídete do chodby a proti vám sa 
rozbehne trojica ozbrojených ro- 
botov. Reflexne vytiahnete 
samopal a začnete to do nich hus- 
tiť hlava nehlava. Jednému robot- 
ovi ustrelíte nohy, druhému ruku 
so zbraňou, tretiemu pre istotu 
rovno celú hlavu. Ten beznohý sa 
však nevzdáva a po páde na zem 
sa k vám začne nebezpečne rýchlo 
plaziť. Ten bezruký sa pre zmenu 
zohne pre spadnutú zbraň, uchopí 
ju do druhej ruky a pokračuje v 
boji. No a ten bezhlavý pokračuje 
tak ako pred tým, akurát že ten- 
tokrát vďaka absencii hlavy páli na 
všetky strany. Rozhodnete sa teda 
dielo dokončiť a za burácajúcej 
streľby roztrháte dotyčných ro- 
botov na cucky. Ich súčiastky a 

kusy brnenia lietajú na všetky 
strany a vy máte po dlhom čase 
opäť pocit, že to, do čoho pálite, je 
komplexným mechanizmom a nie 
len jedným objektom s pár "atribú- 
tami". Jednoducho povedané - to 
postupné rozpadávanie sa robotov 
je tak lahôdkovo spracované, že sa 
ho neprejete ani po X-hodinách 
strávených s hrou. Verte mi - u Bi- 
nary Domain také niečo ako head- 
shoty nehrozia - vy si totižto naozaj 
budete chcieť skon každého robota 
užiť čo možno najdlhšie! 


Práve z toho dôvodu preto len 
veľmi vlažne hodnotím až prekva- 
pivo fádny multiplayer, ktorý 
okrem tradičných módov (team 
DM, CTFE LMS a pod.) neponúka 
prakticky nič, čo by sme už nev- 

ideli niekde inde. Je škoda, že au- 
tori nedokázali z potenciálu single- 
playeru vyťažiť aj rovnako zábavný 
multiplayer, ktorý tak istotne nemá 
šancu zaujať viac, než len na pár 
úvodných hodín. Veľkou škodou je 
aj neprítomnosť co-opu v rámci 
singlu. Čo si však istotne zaslúži 
aspoň miernu pochvalu, je úroveň 
technického spracovania. Síce 
prostredia nehýria detailami ako je 
tomu napríklad u tretích Gearsov, 
avšak svojou účelovo prevedenou 
architektúrou tento deficit hravo 
kompenzujú. Bezosporu fantastick- 
ými sú ale dizajny nie len bežných 
robotov, ale predovšetkým počet- 
ných bossov - dám ruku do ohňa za 
to, že vás minimálne polovica z 
nich svojim výzorom posadí na 
zadok. Jediné, v čom titul akosi 
chráme, je nevyvážená zvuková 
zložka, kde predovšetkým hudba je 
nielenže tichučká, ale neraz ab- 
solútne nevhodne zvolená. Ale čo.. 
zvykol som si na to už u Yakuzy 
(predchádzajúci projekt štúdia), 
takže u Binary Domain to pre mňa 
až taký problém nebol. 


Ťažko sa ten úžasný pocit z akcie 
popisuje - musíte si tie prestrelky 
skrátka prežiť na vlastnej virtuál- 
nej koži aby ste pochopili, že 
skvelá hrateľnosť nemusí nutne byť 
len vecou všemožných sktiptov, 
efektov a výbuchov. Stačí pár do- 
brých nápadov zaobalených do 
prepracovaného príbehu a máte 
hru, ktorá aj napriek neznámemu 
menu či neexistujúcim predkom 
dokáže zabaviť viac, než 
ktorýkoľvek nepomerne známejší 
žánrový zástupca. Ak si teda príliš 
nepotrpíte na značku a záleží vám 
v prvom rade na hrateľnosti, je Bi- 
nary Domain pre vás jednoz- 
načným "a must have". A to platí 
prakticky pre kohokoľvek akciu- 
milujúceho! [1] 


S PĽÚBY noone 
+ + príbeh 

: + návykové "rozoberanie" robotov 
« + skvelá hrateľnosť 

+ + solídna dížka kampane 


: MÍNUSY 

- nedotiahnutý systém loajálnosti 
- niektoré dialógy 

- tuctový MP 

- poslabšie audio 


#Výrobca: Yakuza Studio #Distribútor: SEGA #Platformy: PS3, Xbox 360 
+Multiplayer: áno "Lokalizácia: nie “Web: www.sega.com/binarydomain/ 

MAS“ EFFE 


AUTOR: MICHAL "MICKTHEMAGE" NEMEC 

Každý príbeh sa zákonite musí skončiť. Je to údel 
všetkých príbehov, každé rozprávanie, každý hrdina 
nakoniec dospeje na koniec svojej cesty. Tento neod- 
vratný fakt sa dotýka i postavy komandéra Shep- 
arda - vášho Sheparda. Jedinečného a unikátneho. 
V mnohých prípadoch dokonca ani nie je muž. Je to 
postava formovaná - do istej miery - hráčom. Alebo 
sa nám to aspoň snažia nahovoriť tvorcovia hry. 


Bioware. Kedysi silná spoločnosť, ktorá sa nebála 
posúvať žáner klasického RPG niekam ďalej. Od 
čistých, matematických štatistík k priamemu za- 
sadeniu hráča a rozhodnutiam, ktoré by mali ov- 
plyvňovať priebeh príbehu. Avšak jedného dňa 
akoby prestali - skončili niekde na pol cesty, ktorú 
už od tej doby neopustili. Vsadili na jeden 
osvedčený model, ktorý predpokladá, že väčšina ich 
publika sú uslintaní a mentálne nevyspelí jedinci. 
Alebo sa to tak aspoň javí z ich prístupu k zmenám a 
látke. Ostatne, za všetky argumenty sa stačí pozrieť 
na druhý Dragon Age. Od Bioware už môžeme 
očakávať prakticky čokoľvek a niečo z toho sa 
dostalo i do tretieho Mass Effectu (napríklad plas- 
tika Ashley). To sú však len drobnosti, ktoré si všíma 
(zrejme) len málokto. A povedzme si, kto bude 
protestovať proti tomu, keď ženská postava odrazu 
vyzerá lepšie? Samozrejme, že takmer nikto - to 
bolo len na margo nezmyselných zmien, ktoré sú 
ľudia z Bioware schopní urobiť a s hrateľnosťou 
samotnou majú málo spoločného. Rovnako ako evi- 
dentne nižšia kvalita textúr na mnohých miestach, 
oproti predchádzajúcemu dielu. Sú to len vizuálne 
barličky, ktoré nedokážu zraziť (ale ani vylepšiť) 

PLATFORMA: PC 


Bioware hry sú plné klišé, krásne vystavaného 
a pre mnohých stále prijateľného. Veď dobre 
spracované klišé sa dá veľmi dobre stráviť. 

: Tak mi snáď odpustíte trochu toho 

: klišéovitého úvodu. 


čelkový dojem z hry. 


Základná hrateľnosť Mass Effectu 3 by sa dala 
zhrnúť - možno do trochu negativisticky znejúceho - 
strieľačkový tunel a konverzácie. Rozhodnutie poti- 
ahnuť túto sci-fi ságu akčnejším smerom nebolo 
rozhodne zlé. Súboje sú dynamické, rýchle a 
celkovo pôsobia veľmi dobre. Ostatne koho by 
neuspokojila nejaká tá odstrelená hlava. Rovnako sa 
od predchádzajúceho dielu rozšíril výber zbraní a 
možnosti, ktoré vám ich nosenie prináša. Čím viac 
toho nesiete, tým pomalšie sa vám dobíja energia, 
takže si treba dobre rozmyslieť, čo svojmu Shepar- 
dovi nahádžete na chrbát. Každú zbraň si potom 
môžete vylepšiť na mnoho spôsobov - vylepšenia 
nachádzate buď počas plnení misií alebo si ich 
môžete kúpiť v niektorom z obchodov na Citadele. A 
keďže je to ešte stále, tak trochu RPG, nechýba i 
niekoľko vlastností, ktoré si Shepard postupne 
vylepšuje. Trochu otravnejšiu mechaniku tvorí pre- 
hľadávanie galaxie za účelom zlepšenia si vý- 
chodzieho postavenia Aliancie stojacej proti 
Reaperom. Skenovaním okolia totiž na seba 
prilákate Reaperov a potom vám neostáva nič iné 
len rýchlo niekam utekať a vrátiť sa až po skončení 
niektorej z misií. Kedy ich pozornosť opäť klesá na 
nulu. Nič zásadné, ale trochu otravné. Čím sa dostá- 
vame vlastne i k neexistencii väčších vedľajších 
misií (alebo guestov, ak chcete). Tie, ktoré sa v hre 
nachádzajú sú postavené prevažne na hľadaní arte- 
faktov vyššie spomenutým spôsobom. Nájsť planétu 
kde sa niečo nachádza, automaticky vyzdvihnúť z 
planéty a vrátiť sa na Citadelu. Čo je ďalší problém 


MAREC 2012 


a to absolútne sa neaktualizujúci 
denník. Kedy celý čas netušíte ako 
ste na tom s úlohou. Obzvlášť by to 
pomohlo v prípade, že narazíte na 
niektorí z raritných bugov 
znemožňujúcich dokončiť úlohu. 


Príbeh je však to, čo by malo byť 
hlavným ťahákom posledného 
Mass Effectu. Hlavnou úlohou vo 
všetkých misiách je samozrejme 
všetko vystrieľať a získať tak pod- 
poru a prostriedky na boj proti 
Reaperom - jednoducho povedané. 
Avšak v druhom pláne sa skutočne 
jedná o uzatvorenie všetkých 
príbehových vlákien (alebo aspoň 
prevážnej väčšiny), ktoré načali 
predchádzajúce diely. Hra vás 
vedie k tomu, aby ste dokončili, čo 


FEBRUÁR 2012 


sa v predchádzajúcom čase za- 
počalo. Uzatvárate osud známej 
galaxie a Bioware vás nechávajú v 
tom, že to čo robíte má zmysel. 
Rozhodnutia sa počítajú - a pokiaľ 
máte uložené pozície z pred- 
chádzajúcich dielov, budete na tom 
výrazne lepšie, ako keď nemáte. 
Dochádza k uzavretiu príbehov, 
vzťahy sa vyjasňujú a charaktery 
odhaľujú. Aby nakoniec prišiel - v 
istom zmysle - neuspokojivý 
koniec. Odrazu sa všetko zrúti a 
obráti, hráčove rozhodnutia ne- 
majú takmer žiaden vplyv. Čo vás 
čaká je prakticky rovnaký záver s 
malými kozmetickými zmenami. 
Ostáva podivná pachuť z inak 
skvelého sveta. Záver, ktorý bude 
isto Často preberaný a rozoberaný. 

Po prvotnom šoku sa trochu uleží, 
a potom ho už možno nebudete vi- 
dieť tak tragicky, ale niekde tam 
vzadu, budete mať stále pocit, že 
bol zhotovený v hodine dvanástej. 
Koniec je skrátka neuspokojujúci. 


Čo nakoniec ostáva? Dobrý pocit 
zo sveta, ktorý vytvorili v Bioware 
pred niekoľkými rokmi. Zaujímavý 
sci-fi svet, ktorému ste venovali 
cez stovky hodín herného času. 
Dobré, až veľmi dobré dialógy, zau- 
jímavé scény a úsmevné situácie. 
Avšak nie každé slovo, nie každý 
dialóg bol dobrý, niekedy pôsobili 
umelo a podivne, ale tie podarené, 
tie vám nejaký čas ostanú v 
pamäti. Garrus, Wrex, Liara, Tali, 
Mordin, Joker, EDI... postavy, ktoré 

sú svojim spôsobom nezabud- 
nuteľné a tvorili súčasť vášho 
príbehu. Môžeme Bioware obviniť 
z toho, že na poli dizajnu 
priestoru sa spolieha na jeden 
jediný recept - tunel. Nezvláda 
vytvoriť dobrú akciu bez toho, 
aby na hráča nasypali milión pro- 
tivníkov (i keď v prípade tretieho 
dielu sa často správajú celkom za- 
ujímavo - snažia sa vás obísť, 
kryjú sa a vymýšľajú ako sa dostať 
cez vašu obranu). Cez to všetko, 
však dokáže vytvoriť sympatické 
postavy, na ktorých hráčovi 
záleží. Nie každí je vydarení a 
obľúbení a povedzme si pravdu - i 
v živote musíte spolupracovať s 
ľuďmi, ktorí vám nemusia byť 
sympatickí. Skrátka po tejto 


lineárny. Možno sa niekde vynoria spojenie dobrých postáv, zaují- 


, , v hlasy, ktoré budú volať po ešte mavého sveta, ktoré vás núti hrať 
stránke sa dá hre len máločo PON Á v Z , > 
pa väčšej lineárnosti, pretože sa z až do horkého konca. Mať rád 
vytknúť. Ak sa nedotkneme Í RAS a pritoa 
j NENÉ Ň hry stráca ono napätie, že ide o túto jedinečnú sci-fi sériu od 
slabého rozvinutia niektorých J A pôbadioy Ň 
V a veľa, o záchranu, ktorá je inten- Bioware. 
vedľajších postáv, či kritiky A x s 
i dh na zívna len v absolútnom začiatku 
. hry. Ja osobne túto tenziu od hry ..From all this gloom life can 


kľúčových postáv ako DLC. 
Kľúčových na pochopenie 
Protheanov, ich kultúry a motivá- 
cie, ktorá pôsobí ako veľmi zaují- 
mavý doplnok celej príbehovej 
skladačky. Nech už to s tým DLC 


nevyžadujem a jej rozvrhnutie je — start anew 

celkom dostačujúce - i keďtento — And there ll be no crying soon... 
spôsob uberá na pocite, že sa 
niečo nebezpečné deje. Podstatou 
tak ostávajú postavy, ktoré sa 

s PLUSY 
s + univerzum Mass Effectu 


bolsakokéľvek obšmietajú okolo vášho Sheparda — :+postavy 
010 AKOKOLVEK. a váš vzťah (ako hráča) knimak : + množstvo dobre napísaných dialógov 
f ži celému univerzu Mass Effectu, úd 
Mass Effect 3 je rozhodne slabší a . Hai ONY . 
ako jeho predchodca, Až priliš ktoré má svoje nepopierateľné s A po sela júci fr celej trilógie 
. va : Ž tá . s -Tozhodnutia z trilógie nemajú 
kúzlo. A je to práve toto kúzlo pluse ZÁV 2] 


ooo ooo ooo so ooo oso ssov oo ooo ooo t osovo ooo c o soc oo. - Drepojenie MP s hrou jedného 
#Výrobca: Bioware #Distribútor: EA "Platformy: PC, PS3, Xbox 360 + hráča: potenciálny vplyv na 
#Multiplayer: áno "Lokalizácia: nie “Web: masseffect.com : výsledok príbehu 

VNAGA: Ť 
DRUHY POHĽAD 
Mass Effect 3 prini 

zavíšenie "© 
ani nič menej. 


Čím? No 
sa tvorcom | 
1 silou, tak aj) 
ás otvoria hubu do, 
1 f na Ja.“ 
me! R M hy oredold: 
ticky grad "a 
[ass Efféct ! 
vejšie po- 
oGJani sa 
aujím ) oho 
dojmom a taktiež Š zapôso- 
ičných pos ktoré Ste v min- 
možno som ierne 
0, že niektorí hli ostať 
) tímová podporáä X ma 
pľovane). Inak, č © herných 
tak RPG elemen je približne 
minulosti, iba s ť dielom, že 
lávate možnosť lepšej CUstomizácie 


> boj je tentokrát ešte o čosi takticke- 


vejším. Multiplayer, kontroverzný to 
fa ayerovej porcie hry, sa síce snaží 
RÁN (má odlišný level- 


Effect 3 vo výsledku je? Rozhodne 
NY o predchodcovia (dokonca je 


mu bolo minule), avšak to mu 
nemohol byť zároveň aj 
ým, presne v duchu 


Težírovan ému 
dna i d 
tka a dobre, | 

ASURA S 
WRATH 


AUTOR: BORIS "BLADE" KIROV 

No dobre - predstavte si teraz ale, že ste mocný 
polo-boh, ktorý je nie lenže krivo obvinený z vraždy, 
ale dokonca aj pripravený o svoju vlastnú ženu a 
dcéru, a to len preto, lebo niekto z vašich "kolegov" 
dostal geniálny nápad stať sa vládcom sveta. Asi by 
ste tiež z takéhoto spiknutia neboli nadšení, však? 
Asura, hrdina onoho spomínaného príbehu, je preto 
vcelku neprekvapivo, z nepríjemných rán osudu vy- 
točený. Vytočený do takej miery, že mu v rámci tit- 
ulu Asura s Wrath nerobí problém bojovať s 
desiatkami vesmírnych plavidiel či bossmi, svojou 
veľkosťou hravo zadupávajúcimi našu planétu do 
zeme. Holt, keď over-the-top, tak poriadne! Nový 
titul z dielne CyberConnectu2 sa skrátka s takými 
vecami že vkus, mierka či realizmus nemazná a 
servíruje hráčom tak intenzívny pribehovo-akčný 
bordel, že inak ako potleskom ich výsledok ohod- 
notiť ani nemožno. Pýtate sa, prečo? Prečo si Asura 
zaslúži vašu pozornosť? Majte strpenia a veľmi 
skoro sa to dozviete. 


Ako som už teda v úvodnom odstavci naznačil, 
príbeh titulu sa točí okolo zrady a následnej pomsty. 
Milión krát obohrané klišé, s ktorým sa stretávame 
v prakticky v každej 1.5 hre, tu ale vďaka výborne 


BOO OS Bo So osovo dos dodo odo odd odo c. 


PLATFORMA: XBOX 360 


Predstavte si, že sa celú noc mordujete so zadaniami, aby vám hneď 
ďalší deň pán cvičiaci povedal, že ich môžete prerobiť znova, s tým, 
že vás lajdácky kolega, ktorý sa onomu cvičiacemu "pchal" intenzívne 
do anusu, si už vselo odnáša zápich (zápočet) bez toho, aby sa do 
zadaní čo i len okrajovo pozrel. Nuž, takáto nasratia hodná situácia 
sa mi počas VS štúdií stávala až nezdravo často, takže môj hnev na 
margo nespravodlivosti nášho školstva rozhodne nebol malý. 


zvládnutej a maximálne prirodzenej fúzii rozličných 
azíjskych kultúr a náboženstiev dostáva úplne nový 
rozmer. Koncepčne štylizovaná ako séria niekoľkých 
na seba nadväzujúcich epizód anime/mangy, Asura s 
Wrath sa totižto v rámci svojej viac ako 7 hodinovej 
dížky nebojí odvážne experimentovať s akoukoľvek 
fantasy či sci-fi tématikou, v dôsledku čoho aj tá re- 
latívne tradičná dejová linka pomsty pôsobí nad- 
mieru osviežujúco a pútavo. Navyše, skvelo 
načasovaným striedaním interaktívnych a ne-inter- 
aktívnych sekcií ste sústavne udržiavaní v konštant- 
nej pozornosti a možno aj práve preto som autorom 
s ľahkosťou odpustil nepopierateľný fakt, že v pod- 
state som sa díval na interaktívny film a nie na hru, 
na akú som zo sveta digitálnej zábavy už tradične 
zvyknutý. Ako vravím, mne osobne tento prístup 
nevadil, na druhú stranu si ale viem predstaviť ne- 
malé percento tých, ktorým nedostatok tradičného 
"hrania" bude vadiť - z toho dôvodu teda u Asury 
platí to povestné "love it or hate iť" viac než 
kedykoľvek pred tým. Buď si titul zamilujete, alebo 
ho dokonale znenávidíte. 


Keďže samotný príbeh tvorí prakticky 2/3 herného 
zážitku Asura s Wrath, možno by bolo na mieste si 

ho aj trošičku viac priblížiť. Ja to 
však neurobím a dôvod je čiste 
prozaický - všetko to mind-fukcing- 
hlowing pozlátko, ktorým mi tvor- 
covia sústavne vytierali zrak a 
sluch, si totižto najlepšie užijete s 
vedomím, že neviete, čo vás v 
nasledujúcej minúte čaká. 
Namiesto toho sa preto radšej za- 
meriam na to málo gameplay 
mechanizmov, ktoré tento 
ojedinelý herný projekt v sebe 
ukrýva. Prvou a zrejme najpočet- 
nejšou interaktívnou zložkou hry 
sú všadeprítomné guick-time 
eventy, zdarne sekundované re- 
latívne triviálnou kvázi- 

hack n“slash akciou. Tá je už 
tradične tvorená štandardnými 
bitkami s jednými či viacerými 
súpermi naraz, pričom v momente 
naplnenia špeciálnej "burst" lišty 
(a jej aktivovania) sa hra posúva v 
deji v pred - a to či už normálnou 
cut-scénou, alebo sériou spomí- 
naných OTE. Sluší sa doplniť, že 
táto schéma sa opakuje v hre prak- 
ticky do aleluja, takže pokiaľ od 
Asury očakávate variabilitu game- 
playu, príliš veľa jej v titule 
nenájdete. Našťastie, autori si 
zjavnej repetitívnosti hernej ná- 
plne boli plne vedomí a tak sa 
pokúsili tento problém vyriešiť 
pekne po svojom - doslova na kaž- 
dom rohu vás preto čakajú 
fenomenálne súboje s bossmi, 
ktoré sú nie lenže dychberúcou 
show, ale navyše vám neraz 
dokážu, že aj s malým gašparkom 
(v tomto prípade s Asurou) sa dá 
spraviť nezabudnuteľné predstave- 
nie :) Samotný gameplay vás teda 
ničím svetoborným neprekvapí, 
avšak úlohu ohúriť prebral na seba 
tak či tak už spomínaný príbeh, 


takže absencia niečoho hrateľnos- 
tne komplexnejšieho až tak nezam- 
rzí. A viete prečo? Lebo všetko to 
extrémne dianie na obrazovke vám 
to dokonale vynahradí. 


Z hľadiska technického spracova- 
nia nemožno bezosporu skvelej 
anime-štylizácii titulu absolútne čo 
vytknúť. Sám síce mnoho anime 
diel nepoznám (Ghost in the Shell, 
Akira), avšak musím povedať, že 
po všetkých tých realizmom posad- 
nutých hrách mi netradičný vizuál 
Asury prišiel náramne vhod. To 
isté je možné povedať aj na margo 
zvukovej, resp. hudobnej zložky - 
obe krásne dotvárajú kruto divokú 
a krajne adrenalínovú atmosféru, 
ktorou titul srší. Je jasné, že pro- 
západne orientovaní hráči zrejme 
audio-vizuálnu vycibrenosť Asury 
neocenia - to však ale neznamená, 
že by bola priemerná či neorig- 
inálna. Práve naopak! Jej sviežosť 
istotne prichytí mnohých hráčov 
nepripravených. 


Je naozaj ťažké Asura"s Wrath 
nejak objektívnejšie zhodnotiť. 
Skvelý a hlavne bombasticky po- 
daný príbeh tu totižto hrá jasný 
prim a pokiaľ hľadáte niečo na štýl 
Bayonetty či God of War, určite 
budete z titulu sklamaní. Ak ste 
však fanúšikmi japonského anime, 
prípadne vám tento štýl vôbec 
nevadí, je veľká šanca, že práve 
Asurov hnev vám sprostredkuje 
presne to osvieženie, na ktoré tak 
potajomky Čakáte. Nie je to síce 
bohvie ako komplexná či pamäti- 
hodná zábava, avšak v tomto prí- 
pade jednoznačne platí, že forma 
jasne víťazí nad obsahom. 


#Výrobca: CyberConnect 2 "Distribútor: Capcom “Platformy: Playstation 3, Xbox 360 
+Multiplayer: nie "Lokalizácia: nie "Web: www.capcom.co.jp/asura/ 

: PLUSY 

+ + výborne zrežírovaný a podaný príbeh 

« + prekvapivo nerušiace OTE 

+ podarený audio-vizuál 

. + dobre zvládnuté dávkovanie "hry" a "filmu" 


MÍNUSY 

- audio-vizuál nemusí sadnúť 
každému 

- rovnako tak ani samotný príbeh 
a gameplay 

SILENT HILL 


AUTOR: BRANISLAV "CHINASKI" HUJO 

OWNP 


PLATFORMA: XBOX 360 


... 


Vatra si holt, zobrala až príliš veľké bremeno na plecia. Dostať značku Silent Hill na 
úroveň originálnej trilógie (niektorí k nej radia aj pre mňa rozporuplný štvrtý diel) by 
bola fuška aj pre samotné Konami a nie to pre štúdio, ktoré nielen že nemá so žán- 
rom survival hororov žiadne skúsenosti, ale dokonca je v oblasti vývoja produktov 
digitálnej zábavy úplným nováčikom. Neviem ako vy, ale pokiaľ by som mal v rukách 
tak dobre etablovanú sériu, akou Silent Hill bezosporu je, rozhodne by som s jej 
budúcnosťou nehazardoval tým, že ju zverím na starosť niekomu úplne neznámemu. 


Možno sa teraz niektorí českí bratia ohradia, že som 
na margo Vatry príliš kritický, ale pravda je niekde 
úplne inde - ja iba konštatujem fakty také, aké sú. 
Nepochybujem, že v uvedenom štúdiu je kopec tal- 
entovaných vývojárov, dokonca ani nespochybňujem 
navýsosť dobré úmysly, s ktorými pristúpili tvor- 
covia aktuálneho dielu s názvom Downpour k jeho 
vývoju. Problém je totižto v už spomínanom Konami 
- po rozpačito prijatej "emerickej" verzii Silent Hillu: 
Homecoming sa skrátka uvedený distribučný dom 
zo svojho pochybného rozhodnutia nepoučil a 
namiesto stávky na istotu sa vydal cestou experi- 
mentovania. A to (ako už istotne stihlo naznačiť 
záverečné hodnotenie), rozhodne nedopadlo tak, 
ako by ste si Čoby fanúšikovia série predstavovali. 


Hneďv úvode je však dôležité z mojej strany vyzdvi- 
hnúť jeden kľúčový fakt - Downpour rozhodne nie je 
katastrofálnou hrou a pokiaľ sa radi bojíte (a nieste 
fanúšikmi tejto série - na to pozor!!!), istotne by ste 
nad ním mali aspoň na moment pouvažovať. Prob- 
lém Downpour spočíva predovšetkým v jeho zúfalej 
generickosti - a to či už v oblasti príbehu, tak aj jeho 
celkového dizajnu. Príbeh samotný pritom začína 
presne v duchu Silent Hilláckej tradície a síce že o 
hlavnom hrdinovi, väzňovi Murphym Pendletonovi, 
ako aj o dôvode, prečo sa ocitol v onom neslávne 
známom mestečku, neviete prakticky nič. Postupne 
sa objavujúce flashbacky, textové dokumenty Či 
poskromne dávkované dialógy vám ale radosť z 
hernej story veľmi rýchlo zrazia na bod mrazu. 


Dôvod? Jedno klišé za druhým - proste, ak ste videli 
akýkoľvek film či seriál z prostredia väzenia, už 

prakticky od prvých minút s hrou budete vedieť, asi 
kam sa táto story začne uberať. Jasné, jeden-dva de- 

jové twisty vás síce nechajú v miernom prekvapení, 
ale ani zďaleka sa nejedná o také mind-fuck odhale- 
nia, akými sa blysla či už SH2, 3, alebo dokonca aj 
4. Navyše, váš mozog nedostane ani na moment 
zabrať - každý detail je tu polopatisticky vysvetlený 
tak, aby hráč nemal absolútne žiaden priestor na 
vlastnú interpretáciu. Žiadne tajomnom opradené 
rozhovory, žiadne dvoj či viac-zmyselné výjavy, ži- 
adna atraktívna či netradičná tematika - iba 
lineárna a zúfalo derivatívna story, ktorú vám dnes v 
pohode napíše každý, aspoň trošičku schopnejší 
scenárista. Viete, súbežne s Downpourom hrám aj 
Silent Hill HD Collection a u oboch remas- 
terovaných dielov ma príbeh vyslovenie ženie v pred 
a motivuje v hre pokračovať aj napriek tomu, že už 
by som mal zaľahnúť. U Downpour sa žiaden ani 
náznakom podobný pocit nedostavil. Je toto dôka- 
zom dobre napísanej a pútavej story? Odpoveď si 
snáď vydedukujete už sami. 


Ešte horšie však z môjho pohľadu dopadlo to, v čom 
táto sága od nepamäti vynikala - dizajn prostredí a 
monštier. Aj napriek tomu, že aktuálna novinka je 
koncepčne identická s predchodcami (teda mieša 
lineárne sekcie s tými otvorenejšími), ani za pána B. 
si neviem spomenúť, čím všetkým som to vlastne 
prešiel. Marí sa mi, že som bol v nejakých baniach a 
v akomsi sanatóriu (?), avšak mám nesmierny prob- 
lém si spomenúť, o čo v nich vlastne išlo. AŽ na pár 
svetlých výnimiek (vrcholom je asi skladanie scény 
pre divadelnú hru, ktorá následne "ožije") sa totižto 
jedná o lokácie bez akejkoľvek štipky dizajnérskej 
invencie. Chodby, miestnosti bum prásk, naplnené 
jednými a tými istými objektami (vojdete do domu a 
v kuchyni visia na stene pravidlá bezpečnosti pri 
práci, teda tie isté pravidlá, ktoré viseli v bani - 


MAREC 2012 


RECENZIA WWW.GAMESWEB.SK: 


019/3, 


akože WTF??), proste nič pamäti- 
hodné, ako bola povestná 
Brookheaven Hospital, hrôzos- 
trašný Lakeside Amusement /ark 
či parádne valcové väzenie z The 
Room. Navyše, ani tá toľko do ne- 
bies vynášaná otvorenosť Silent 
Hillu nie je až také terno, ako by 
sa mohlo zdať - v základoch ide o 
pár uličiek z na seba narúbanými 
domami, ktoré majú sem tam aj in- 
teriér a teda automaticky v sebe 
ukrývajú aj nejaký ten sideguest. 
Žeby som ale bol z tých behačiek 
medzi villami nejak odvarený, to 
povedať nemôžem - ich dizajn 
totižto postráda akýkoľvek punc 
zvrátenosti, morbidity či tvorivej 
originality, tak typickej pre sériu 
Silent Hill. 


Otherworld, miesta, ktoré boli od- 
jakživa hororovým highlightom 
každého Silent Hill titulu, tu 
dopadli tak, že keby som sa mohol 
na ich margo slobodne vyjadriť, asi 
by tu bolo naozaj veľa vy- 
hviezdičkovaných slov. Am- 
atérskosť, tvorivá nemohúcnosť a 
doslovná bezzubosť pánov level- 
dizajnérov totižto najviac vyniká 
práve tam, kde by mal Downpour 
excelovať - vdémonických a krajne 
znepokojivých leveloch, odohráva- 
júcich sa vsamotnom pekle. Aj na- 
priek tomu, že akceptujem fakt, 
podľa ktorého je vízia pekla pre 
každého človeka úplne iná, je oth- 

erworld aktuálneho Silent Hillu 
tak hnusne splácaným a logiku 
nedávajúcim paškvilom, až sa mi 
chce zvracať. Autori jednoducho 
zobrali prvky ako trubky, mreže, 
ostatný drôt a pár klietok, všetko 
to hodili do nejakého "randomize" 
editoru a bolo vybavené. Zabud- 
nite, žeby tieto úrovne nejakým 
spôsobom reflektovali či už 
duševný stav hlavného hrdinu 
alebo to, čo vykonal. Jednoducho 
prechádzate miestnosťami bez 
ladu a skladu, vkuse sa mení vaša 
perspektíva (statická kamera tu 
ukazuje svoju hrozivú ohavnosť) 
občas vás naháňa nejaké červené 
svetlo (ktorého pôvod sa samozre- 
jme nedozviete) a to je asi tak 
všetko. Jo a sem tam (tuším že 2x) 
sa proti vám postaví aj humorne 
vyzerajúci týpek s plynovou 
maskou a v pršiplášti, oháňajúci sa 
veľkým kladivom. Ehm. Horor jak 
sviňa, však? Ako vravím, other- 
world v podaní Downpouru je 
hnusne arogantným pľuvancom do 
ksichtu všetkému skvelému, čo 
nám sága Silent Hill v rámci 
našich výprav do hlbín pekla 
ukázala a pokiaľ si nechcete tento 
klasický SH trademark traumat- 
icky znechutiť, radšej sa aktuál- 
nemu dielu poriadne vyhnite. 


Zúfalo nenápaditým a nebojím sa 
povedať že krajne tuctovým diza- 
jnom sa vyznačuje aj osadenstvo 


hry samotnej. Pche! To zas bude 
sprška kritiky! Samara z Ringu 
(alebo ako sa to utopené dievča 
volalo), chlapík so sado-maso 
sklonmi (na hlave má akési kovové 
"čosi“), väčší chlapík so sado-maso 
sklonmi, humanoid loziaci po 
strope a ehm, nafukovacia Anča, 
ktorá na vás útočí svojimi tieňmi. 
Tak to je prosím pekne výpis 
všetkého, absolútne všetkého, čo 
sa vám postaví do cesty. Žiaden pa- 
tient demon, žiaden maneguin, ži- 
aden closer, žiaden slurper... nič. 
Pardon - NADA. Nič hrozivé, 
znepokojujúce, strašidelné, odpu- 
divé - iba "sebranka" už milion-x- 
krát videných dizajnov, ktoré vo 
svete Silent Hill nemajú absolútne 
čo hľadať. A vidíte, predsa sa tam 
objavili - vďaka nerozvážnosti Kon- 
ami! Zabudnite teda na to, že by 
vás obyvatelia Downpour nejako 
vystrašili - skôr vám budú na 
smiech, čo je ale v širšom kontexte 
naozaj na zaplakanie. 


Sideguesty a súbojový systém, 
teda dvojica prvkov, na ktorých si 
štúdio dalo údajne mimoriadne 
záležať, síce nenaštve tak, ako 
spomínaný dizajn herného sveta a 
jeho obyvateľov, avšak žeby ste sa 
kvôli tomu mali hneď radovať, to 
určite povedať nemožno. Vedľajšie 
úlohy, ktoré sa vyskytujú pre- 
dovšetkým v tu a tam prístupných 
domoch a budovách, sú relatívne 

pestrými a rozhodne patria k tomu lepšiemu, čo vám 
Downpour ponúkne. Poteší aj relatívna strohosť 
vášho žurnálu a mapy, takže na vyriešenie viacerých 
bokoviek budete musieť predsa len pohnúť mozgom. 
Škoda len, že akokoľvek zábavnými tieto príbehové 
odbočky sú, stále sa jedná len o záležitosti, ktoré ne- 
majú s hlavnou príbehovou líniou absolútne nič 
spoločne a teda vás prakticky odvádzajú od toho, čo 
by vás malo hnať dopredu - teda od hlavnej story. Na 
jednu stranu sa tak síce solídne bavíte, na stranu 
druhú však strácate prehľad o tom, kde ste vlastne v 
deji skončili a prečo sa vlastne musíte vydať na 
miesto, vyznačené na mape. Druhý masívne prepier- 
aný element hry, súboje, sú však katastrofou ešte 
väčšou, než boli súboje u Homecomingu. Keďže 
súbežne s Downpourom hrám aj HD Collection Silent 
Hillov 2 a 3, môžem s istotou povedať, že akokoľvek 
pôsobia bitky v starších dieloch neobratne a zas- 
taralo, nie sú o nič horšími než tie, videné v dieli na- 
jnovšom. Dokonca sa ani nebojím tvrdiť, že vďaka 
lepšiemu auto-targetingu sa mi bojovalo s kreatúrami 
Silent Hillu 2 o dosť "príjemnejšie a zábavnejšie", než 
je tomu v prípade aktuálnej iterácie. Tá má totižto nie 
len problém s "lockovaním" súperov, ale nakoľko sa 
vám veci sústavne rozpadávajú v rukách (aj taká 
olovená trubka, železné páčidlo či statná požiarnícka 
sekera!), sú stretnutia s obyvateľmi Downpour 
nesmierne frustrujúcim a krajne nezábavným 
zážitkom. Zážitkom, ktorému sa budete chcieť stoj- 
čo-stoj vyhnúť! A to z hľadiska open-world konceptu 
mestečka Silent Hill rozhodne nie je tým najšťastne- 
jším vyústením. 


Obrovský potenciál však hra nedokázala vyťažiť ani z 
technického spracovania - neprítomnosť audio-mága 
Akiry Yamaoky síce tvorcovia vykompenzovali an- 
gažovaním skúseného Daniela Lichta, avšak výsledok 
je rovnako diskutabilný a poddimenzovaný, ako 
všetky ostatné aspekty hry. Úvodný motív je síce 
skvelý, ale kam sa podela všetká tá ambientná hudba, 


Výrobca: Vatra Games #Distribútor: Konami "Platformy: Xbox 360, Playstation 3 


+Multiplayer: nie "Lokalizácia: nie “Web: www.vatragames.com 

ktorá nám pri hraní minulých dielov naháňala strach? 
Nič také tu totižto nenájdete a ak aj nebodaj áno, tak 
naozaj len v stopovom množstve. Osobne ma taktiež 
kruto sklamala aj mizerná aplikácia zvukov dažďa a 
búrky, ktoré mali byť hlavným nosným motívom tem- 
ných síl v hre. Mnohokrát vás totižto na prítomnosť 
lejaku upozorní až vizuálna odozva v podobe kvapiek 
na zemi - ale žeby autori znepokojivú podstatu zrážky 
previedli aj do patričných audio efektov, na tu už 
skrátka nemali dostatok talentu. Rovnako amatérsky 
potom pôsobí aj grafická stránka hry, kde pre- 
dovšetkým po stránke technickej Downpour aj po 
jeho nainštalovaní trpí sústavným zasekávaním a 
framedropmi, doprevádzajúcimi všadeprítomné load- 
ingy. A že ich nie je málo, na to môžete vziať jed! 


Keby som nedostal v týchto dňoch do rúk spomínanú 
HD kolekciu starých dielov, možno by som bol k 
Downpour trošičku zhovievavejší. Takto sa mi ale 
naskytla doslova ideálna príležitosť porovnať jed- 
notlivé "ročníky" navzájom a možno aj práve preto je 
záver recenzie taký, aký je. Trpký, nahnevaný, 
negatívny. Totižto tam, kde dnes už "archaický" Silent 
Hill 2 svojim príbehom, atmosférou a spracovaním 
herného sveta dozrel ako kvalitné víno, tam najnovší 
prírastok v sérií iba bezzubo cvaká ako starena, ktorá 
práve prišla o svoju protézu. Generický dizajn, tuc- 
tová story, frustrujúci súbojový systém a celková 
nenápaditosť obsahu skrátka Downpour stavajú do 
pozície najhoršieho dielu v sérii a ja nenachádzam 
ani jeden jediný pádny argument, prečo by som to- 
muto záveru mal oponovať. Ved ešte aj ten Homecom- 
ing mal aspoň parádne spracovaný otherworld či 
bossov (scar- 
let), z ktorých 
behal mráz po 

PLUSY 
.+ sideguesty 


++ túlanie sa Silent Hillom má niečo do seba 
EE —ÔÓÔŇ u ++ skvelý odkaz na Silent Hill 4: The Room 
fanúšikovia, MÍNUSY — 
k “1 +- nenápaditý dizajn nepriatelov 
Tuky prec: - otrasný otherworld 


- tuctová a predvídateľná story 

- frustrujúci súbojový systém 

- haprujúce technické spracovanie 
- nevyužitý potenciál audio-zložky h 

ORIGINS 


AUTOR: BORIS "BLADE" KIROV 


PLATFORMA: PS VITA 

Stačí len jedna malá dávka a trauma z galejí zvaných 
"Život" je fuč. Holt, Michel Ancel je v oblasti 
odstraňovania psychickej záťaže formou relaxačnej 
digitálnej zábavy preborník - dokázal to nie len úžas- 
ným herným klenotom zvaným Beyond Good and Evil 
ale aj spomínaným Raymanom, ktorý vďaka vro- 
denému optimizmu a hravosti svojim pozitivizmom 
nakazí naozaj každého. Nemôžete sa mi preto ču- 
dovať, že recenziu na PS Vita verziu nedávneho Ray- 
mana Origins začínam s tak silne kladnými slovami - 
tá hra skrátka nemá prakticky žiadnu vážnejšiu 
chybu a je naozaj jedno, či si ju užívate na dospelých 
konzolách, alebo na drobnom handhelde. 


Jedným z dôvodov, prečo je tento relatívne štan- 
dardný kus plošinkovky tak zamilovania hodný, je bez 
diskusií jeho kúzelne audio-vizuálne spracovanie. Pe- 
strofarebné a na detaily bohaté levely totižto v sebe 
skrývajú nebývalú umeleckú hodnotu a neraz sa pri 
tom hopsaní budete pozastavovať nad tým, ako 
kreatívne k dizajnu úrovní autori pristúpili. Na hre je 
skrátka vidno, že ju robili talentovaní Francúzi, ktorí 
nám už neraz dokázali, že Európska produkcia je po 
stránke nápaditosti grafiky predsa len na trošičku 
inej úrovni, než tá Americká. Rukou v ruke s vizuálom 
potom samozrejme ide aj skvelá audio zložka, ktorá 
síce občas až príliš zachádza do rovín infantilnosti, 
avšak vzhľadom na žáner a celkovú prezentáciu to v 
závere až tak nevadí. Skrátka a dobre, Rayman Ori- 

: Hrať Raymana Origins je vistých aspektoch 


: podobné, ako byť na drogách, či iných 
návykových látkach - totižto, ako si s tým 
bezkíbovým panáčikom hopsáte sem a tam, 
: ste konštantne udržiavaní v absolútnej po- 

: hodovej náladičke, ktorá vás dokonale zbaví 
: akýchkoľvek nervákov a stresov... 


gins je z hľadiska technického spracovania úžasným 
digitálnym dielom, ku ktorému sa aj práve vďaka jeho 
"pozlátku" budete s radosťou vracať! 


Avšak, nie len vďaka nemu je PS Viťácky Rayman tak 
silne návykovou látkou. Akonáhle sa totižto ponoríte 
do hry, pochopíte, že štruktúra herných svetov, 
prechádzaním ktorých si postupne odomykáte ďalšie 
levely, vás doslova motivuje k tomu, aby ste si ich 
zahrali nie raz, ale hneď niekoľko krát. Pýtate sa, v 
čom tkvie tajomstvo úspechu? Tak predovšetkým v 
tom, že výborne vyvážený systém zbierania ako žltých 
lumov, tak aj kľúčových electoons (ktorí vám následne 
odomykajú prístup do ďalších zón) dáva človeku pocit 
zadosťučinenia, ktoré nepôsobí len ako pridaná hod- 
nota, ale sústavne ho ženie vpred. Osobne som tak 
napríklad nemal problém pre dosiahnutie čo na- 
jvyššieho počtu uvedených "collectibles" si dať jeden 
level 2-3 krát za sebou, keďže vďaka skvelej 
hrateľnosti a už spomínanému audio-vizuálu to bol za 
každým pôžitok. Ono, celá Rayman séria sa vyznačuje 
návykovou hrateľnosťou, takže ma to v prípade na- 
jnovšieho dielu vôbec neprekvapilo. 


Ok, možno by sme si konečne mohli priblížiť zmeny, 
ktoré sa dotkli PS Vita verzie tejto hry. Prvou, ktorá je 
súčasne aj jediným negatívom tohto portu, je absen- 
cia akéhokoľvek co-opu. Fičúra, vďaka ktorej bola 
konzolová verzia k hráčom nepomerne viac 
zhovievavejšia (aj keď ste totižto niekde skapali, os- 
tatní plejeri vás mohli na mieste oživiť, teda neboli 

ste obtiažnosťou frustrovaní), tu 
totálne absentuje a tak budete 
neskoršiu várku levelov opakovať 
častejšie, než je zdravé. V súvis- 
losti s neprítomným co-opom bolo 
taktiež otázne, ako autori vyriešia 
problém so zbieraním žltych 
lumov, nakoľko mnoho úrovní je 
bohato vetvených a teda pri hraní 
len s jednou postavičkou nemáte 
šancu všetko skolektivizovať (sú- 
druhovia!). Nuž, riešenie sa našlo 
a je maximálne elegantné - lumov 
v bublinách je totižto možné 
zbierať aj ťuknutím na displej 
handheldu. Dotyková funkcionalita 
PS Vity sa taktiež dostane ku slovu 
aj vrámci hľadania poskrývaných 
relikvií, na ktorých prítomnosť vás 
hra upozorní špecifickým zvukom. 
Ich zbieranie samozrejme nemá 
nejaký hlbší význam, avšak 
dioráma, ktorú si relikviami 
odomykáte, istotne poteší nejed- 
ného vášnivého kompletistu. 
Poslednou z rady noviniek je 
potom možnosť si obraz priblížiť a 
dokonale si tak vychutnať kaž- 
dučičký detail či už Raymana, 
alebo jeho okolia. A môžete mi 
veriť, že zoomovať budete so želez- 
nou pravideľnosťou, tak nesku- 
točne krásna táto hra je.. ale to už 
som asi niekde raz spomínal. 


Je zbytočné polemizovať nad tým, 
či je PS Vita verzia Rayman Ori- 
gins tým správnym titulom, do 
ktorého v prvých mesiacoch exis- 
tencie tohto handheldu ísť - pokiaľ 
ste majiteľom tejto mini-konzolky, 
istotne už túto hernú pecku hráte. 
Ak však nebodaj nad kúpou Ray- 
mana stále váhate, je naozaj na 
pováženie, k čomu ste si vlastne 
tento nový handheld kúpili. Lebo 
pokiaľ prednostne k hraniu, tak ne- 
existuje iná možnosť, než si Ray- 
mana zaobstarať. Hrateľnosťou sa 
na neho v rámci tejto platformy 


naozaj nič nechytá! NY.» PLUSY 

5. + hrateľnosť 
+ skvelá atmosféra a dizajn levelov S 
+ nápadití bossovia 
+ audio-vizuál 


IMÍNUSY 

- neskoršia frustrácia z 
obtiažnosti 

sds úda oč asóva a covn a ni Volná v ša oko v oil ša ús oi io ši i os i06 dava 1 POPrÍtomnosť režimu C0-0p 


#Výrobca: UbiSoft "Distribútor: UbiSoft “Platformy: PC, Playstation 3, Xbox 360, PS Vita 
+Multiplayer: nie "Lokalizácia: nie “Web: raymanorigins.uk.ubi.com 

ESCAPE 
PLAN 


AUTOR: BORIS "BLADE" KIROV PLATFORMA: PS VITA 


Žiadne prehnané vizuálne efekty, žiadne zložité herné 
mechanizmy... iba miera interakcie, povýšená na úplne 
novú úroveň. Samozrejme, mimoriadne kladnému prijatiu 
tejto puzzle novinky vo veľkej miere dopomohlo aj jej 
unikátne audio-vizuálne spracovanie, avšak je to práve 
hrateľnosť, vďaka ktorej sa budete k Escape Planu vracať 
aj po tom, ako ho za nejaké tie 3-4 hodinky dokončíte. 
Uznávam, že to nie je bohvie ako veľa, avšak vzhľadom na 
cenu a podstatu titulu sú akékoľvek reptania na margo 
jeho dížky naozaj zbytočnými. Takže... v čom tkvie kúzlo 
tejto PS Vita exkluzivity? 


Prvé, čo vás istotne naladí na tie správne vlny, je už 
spomínaný vizuál - ako dizajn lokácií, tak aj grafické 
stvárnenie dvojice hlavných predstaviteľov (vychudnutý 
Lil a obézny Laarg), má totižto veľmi blízko k tvorbe Tima 
Burtona, čo dokazuje aj farebné ladenie titulu, striktne 
obmedzené na odtiene čiernej, šedej a bielej. Navyše, ne- 
tradičnú grafickú štylizáciu veľmi dobre dopíňa aj 
bravúrne zvolený hudobný doprovod, ktorý decentným 
mixovaním klasickej hudby dáva vzniknúť vskutku 
neopakovateľnej atmosfére. Na technickom spracovaní je 
skrátka vidieť, že tvorcovia mu venovali hromadu lásky a 
citu, vďaka čomu je Escape Plan bezosporu jednou z na- 
jkrajších hier, aké sa v rámci launch portfólia objavili. 


A nie len jednou z najkrajších, ale aj jednou z najzábavne- 
jších! 78 levelov (alebo teda miestností), cez ktoré sa 
budete s dvojicou podivínov snažiť zákernému vedátorovi 
Bakukimu uniknúť, totižto v sebe skrýva toľko originál- 
nych logických hádaniek, že nejaký ten občasný recyklát s 
radosťou prehliadnete. Odstraňovanie prekážok, 
zatváranie poklopov, spúšťanie rozličných mechanizmov, 
vyhýbanie sa smrteľným nástrahám... to všetko vám au- 
tori najprv pekne postupne predstavia, čím vás nie lenže 
zasvätia do tajov bravúrne navrhnutého, prevažne 
dotykového ovládania, ale navyše vás pripravia aj na 
nepomerne zložitejšie kombinácie, ktoré vás čakajú v 
neskorších leveloch. Je jasné, že drvivá väčšina miestností 
- bez ohľadu na charakter, ktorý ovládate - je riešiteľná len 
metódou pokus-omyl, avšak vďaka rýchlym loadingom a 
prakticky okamžitému reštartu levelu je možné na druhý 
či tretí pokus v pohode dosiahnuť 3-hviezdičkové, teda 


#Výrobca: #Distribútor: SCE #Platformy: PS Vita 


: Escape Plan je jednou z tých hier, ktoré 

: krásne dokazujú, ako je možné vďaka pár 
geniálnym ideám spraviť aj relatívne 
"nezáživný" žáner logických hier nesmierne 
návykovým a zábavným. Pritom jediné, čo jej 
k tomu postačilo, bolo pár inovatívnych ovlá- 
dacích prvkov nového handheldu PS Vity. 


maximálne skóre. 


U hodnotenia vašich úspechov sa ale na moment zas- 
tavím. To je v princípe dané počtom dotykov, ktorými ste 
ten ktorý level prešli, tzn. čím viac do displeja (alebo na 
zadný panel) ťukáte, tým horšie je vaše výsledné skóre. 
Systém má však jeden závažný problém - totižto, nikdy 
nebudete presne vedieť, čo všetko sa vlastne do onoho 
počtu zarátava. Ak máte napríklad na displeji rozkrútiť vr- 
tuľu, tak vôbec nemáte šajn, na akom princípe sa pohyb, 
ktorým tu vrtuľu roztočíte, premieta do hodnotenia. V rov- 
nakom duchu vás neraz vytočí aj občasný problém s reg- 
istráciou vašich dotykov - niekedy sa mi napríklad 
podarilo postavy pohnúť dopredu až na tretí pokus, čo sa 
mi samozrejme neblaho odzrkadlilo aj na finálnom skóre. 
V podstate, práve v oblasti haprujúcej registrácie vašich 
podnetov spočíva najväčšie mínusko hry, keďže neskoršia 
zložitosť miestností vás donúti vykonať hneď niekoľko 
rýchlych akcií, pričom ak zlyhá čo i len jedna z nich (a 
verte mi, že sa vám tak neraz stane), váš zverenec je tuhý 
a nasleduje reštart. Osobne mi taktiež vadila aj prehnaná 
náročnosť niektorých aktivít ako je napríklad popohnanie 
jedného z panákov, vyžadujúce si od vás tak šialené 
uchopenie PS Vity, že sa ani nebudem čudovať, keď vám 
pri prvom pokuse handheld vypadne z rúk. 


Aj cez všetky uvedené námietky však Escape Plan 
nemožno nedoporučiť. Skvelá a krajne návyková 
hrateľnosť vás donúti hru zhltnúť tak povediac na "jedno 
sústo", pričom ale opätovným hraním sa ešte väčšmi 
uistíte v názore, že akýkoľvek logický problém má vždy 
viac, než len jedno riešenie. Ta očividná hravosť a túžba 
priniesť niečo netradičné a originálne sa tentokrát tvor- 
com dokonale vyplatila a vy tak máte pred sebou titul, 
ktorý vás nie lenže 
krásne zabaví, ale 
navyše vám aj jasne ! prusy 

dokáže, aký fanta- — ++ parádny audio-vizuál 


stický potenciál + + návyková hrateľnosť 
+ + variabilita logických hádaniek 


handheld k podobe + + originálna forma ovládania 
PS Vity do budúc- +: 
nosti má. : MÍNUSY 


s - neexaktný systém hodnotenia 

+ vašich úspechov 

+ - občas hnevajúce ovládanie 

+ + - 78 levelov je dosť, ale mohlo by 


#Multiplayer: nie "Lokalizácia: nie "Web: uk.playstation.com/escapeplan/ 

REALITY 
FIGHTERS 


AUTOR: BORIS "BLADE" KIROV PLATFORMA: PS VITA 


I keď osobne nepatrím medzi bohvie-akých hard-core fans žánra bojoviek, na posledný diel Mortal Kom- 
batu nedám dopustiť. Tie desiatky hodín, ktoré som v spoločnosti Raidena, Scorpiona či Sub-Zera strávil, 
totižto bez diskusií radím medzi to najlepšie, čo som v tomto žánri mal možnosť ochutnať a preto už teraz 
vrúcne očakávam, až sa táto pecka objaví aj na PS Vite. Nakoľko som sa ale majiteľom spomínanej high- 
tech mašinky stal už na začiatku jej predaja, rozhodol som sa si čakanie na "mobilný" Mortal Kombat 
skrátiť otestovaním žánrového kolegu zvaného Reality Fighters. 


Ten mi totižto podľa masívnej reklamy, 
ktorou sa ho Sony snažilo a snaží mar- 
ketingovo predať, mal ponúknuť fičúru 
zvanú augmentovaná realita, umožňu- 
júcu môjmu bojovníkovi nie len nosiť môj 
ksicht, ale dokonca bojovať aj všade tam, 
kde uznám za vhodné - tzn. kľudne aj v 
záchodovej mise. Ako tento bezosporu 
odvážny experiment dopadol, to sa už ale 
dozviete z nasledujúcich riadkov. 


V prvom rade sa teda pozrime na spomí- 
nanú augmentovanú realitu. Tá má 
totižto v titule hneď niekoľko podôb. Tou 
prvou z nich je už spomínaná možnosť si 
v rámci tvorby charakteru spraviť 
vlastnú foto tváre a tú potom pomocou 
jednoduchého rozhrania naimportovať do 
hry. Výsledok je ale pri najlepšom roz- 
poruplným. Nakoľko má každý človek 
tvár s odlišnými proporciami, je s hrou 
dodávaný profil, pomocou ktorého na 
fotke vyznačíte oči, nos a ústa, naozaj 
nedostačujúcim. Osobne sa mi síce po- 
darilo napasovať môj ksicht na postavu 
relatívne dobre, avšak už pri voľbe ktore- 
jkoľvek z dostupných grimás som môj 
face tak brutálne zdeformoval, že pohľad 
naň bol doslova hororovým zážitkom. Z 
toho dôvodu som preto ponechal toto 
nastavenie v základnej podobe, kde sa na 
moju virtuálnu tvár dalo ešte relatívne 
neškodne dívať. Samozrejme, je možné, 
že vaša držka bude do prednastaveného 
profilu pasovať lepšie a teda aj jednotlivé 
grimasy vyznejú humornejšie, v mojom 
prípade som však až tak "lucky" nebol. V 
súvislosti s customizáciou charakteru 
potom stojí za zmienku spomenúť aj 
druhý prvok augmentovanej reality, 
ktorým je hlasový prejav vašej postavy - 
dva pokryky, ktoré váš hrdina vydá pri 
vstupe do arény a po vyhratom súboji, je 
totižto možné nahradiť tými vlastnými. A 
čo vám budem hovoriť - bavkať sa s touto 
hlbovinkou je rozhodne väčšia sranda, 
než by ste si mohli sprvu myslieť. 


Do tretice som si nechal tú zďaleka naj- 
markantnejšiu formu augmented reality, 
ktorú v titule predstavujú samotné bo- 
jiská. Tie sú v prípade Reality Fighters 


#Výrobca: Novarama “Distribútor: SCE +Platformy: PS Vita 


#Multiplayer: áno "Lokalizácia: nie “Web: --- 

koncipované buď ako panoramatické 
snímky, alebo ako real-life prostredia sní- 
mané kamerou PS Vity, do ktorých hráči 
umiestnia špeciálne karty (sú súčasťou 
balenia handheldu) a ide sa na vec. 
Okrem širokej palety autormi vygen- 
erovaných lokalít si potom môžete pomo- 
cou zadnej kamery spraviť 
panoramatické snímky svoje, takže poko- 
jne si viete spraviť arénu prakticky z čo- 
hokoľvek dobre osvetleného. Ja osobne 
som túto možnosť otestoval na hneď 
niekoľkých diametrálne odlišných mode- 
lových lokáciách (stôl, chladnička, 
posteľ, mapa, sprchovací kút) a môžem s 
kľudom Angličana povedať, že to funguje 
viac menej bez problémov. Len si dajte 
bacha na korektné nasnímanie scény, 
pretože bez správneho prepojenia fotiek 
bude vaše nové bojisko nepríjemne zde- 
formované. A to by ste naozaj nechceli, 
však? 


Ok, pozrime sa teraz na hru samotnú. V 
princípe je možné Reality Fighters oz- 
načiť za relatívne štandardného zástupcu 
žánra 2D bojoviek, ktorý až na spomí- 
nané high-tech vychytávky nemá svojim 
obsahom čím zaujať. Singleplayer, ktorý 
u mnou obľúbeného Mortal Kombatu pa- 
tril bezosporu medzi jasné highlitghty 
titulu, je u tejto PS Vita bojovky asi tak 
prepracovaný, ako u posledného dielu 
Soul Calibru. Teda, príliš sa s ním autori 
nevyhrali. Síce tu máte k dispozícií akýsi 
Story mód, avšak ten je len zmesou 
náhodne pozliepaných súbojov, ktoré 
spája dokopy len hlava (a žvásty) pána 
Miyagiho, teda onoho známeho karate- 
tíčera z filmov Karate Kid. Okrem tejto 
hrubo poddimenzovanej a narýchlo 
zbúchanej príbehovej kampane (ha ha) 
sa potom môžete realizovať aj vmódoch 
ako Time Attack či Survival, ktoré už 
podľa názvu jasne indikujú, že autori si s 
pojmami ako originalita či nápaditosť 
príliš hlavu nelámali. Dôvod, prečo by 
ste ale singleplayeru mali venovať aspoň 
minoritnú pozornosť, má dve podoby - 
jednak si víťazstvami odomykáte nové 
bhojiská a výbavu pre vášho bojovníka (0 
tom o chvíľku), ale taktiež si pripisujete 

na konto určitú čiastku hernej meny, za 
ktorú si následne tieto veci môžete kúpiť. 


Práve v oblasti customizácie charakteru 
sa hra aspoň ako tak snaží vymaniť z 
okov všednosti, keďže k dispozícii vám 
tvorcovia dávajú desiatky a desiatky 
kusov oblečenia a doplnkov, ktoré sú nie- 
lenže vtipnými, ale dokonca majú aj 
svoje staty, takže nie je jedno, do čoho 
svojho zverenca navlečiete. Pridajte si k 
tomu navyše aj nutnosť voľby jedného z 
15 bojových štýlov a máte relatívne 
dobrý prehľad o tom, ako variabilný a bo- 
hatý systém generovania charakterov 
tento titul v skutočnosti ponúka. Aj 
vďaka atraktívnym možnostiam cus- 
tomizácie je preto multiplayer predsa len 
o čosi zábavnejším herným zážitkom, 
keďže sledovať dvoch neesteticky dohab- 
aných maníkov, ako si to navzájom rozdá- 
vajú v štýle labutieho jazera (áno, aj 
halet je medzi bojovými štýlmi) je naozaj 
keď už ničím iným, tak minimálne ús- 
mevným. 


Reality Fighters je fajn jednohubka, u 
ktorej strávite cca 10. minút, trošku sa 
pobavkáte a následne sa vydáte venovať 
svoj voľný Čas niečomu predsa len obsa- 
hovo kvalitnejšiemu a objemnejšiemu. 
Problém tejto "jednohubky" je ale jej 
cena - 25Eur, za ktoré sa tento titul 
natvrdo predáva, je s prihliadnutím na 
obsah a kvality titulu naozaj hrubým vy- 
dieračstvom. Za 5-10Eur možno.. ale za 
takúto sumu si radšej kúpte niečo iné. 
No a ak ste nebodaj hard-core fanúšikmi 
bojoviek, rozhodne uprednostnite Ulti- 
mate Marvel VS Capcom 3, či si počkajte 
na blížiaci sa Mortal Kombat. Reality 
Fighters vás totižto ako bojovka 
rozhodne nenadchne. 

: PLUSY 

+ + customizácia charakteru 

« + niektoré augmented reality fičúry 
+ + humor 


: MÍNUSY 

- narýchlo zbúchaný singleplayer 
- nulová invencia v oblasti súbojov 
- hra nedokáže chytiť a baviť 

Stojí tá PS Vita vôbec za to? 


AUTOR: Boris "Blade" Kirov 


OBOR SO sso Boo do soc oo dc odo vodcov dcsosooo ce 


Jednoduchá odpoveď - áno! 


22. februára som do svojej domácnosti privítal 
nového člena rodiny - najprv sme sa nesmelo objali, 
avšak po krátkom obchytkávaní som bol 
presvedčený o tom, že som sa opäť zamiloval. Nie, 
nebavíme sa teraz o nejakých prasačinkách, ani o 
vlhkých fantáziách nejakého pubertálneho 
nadržanca. Nie. Reč je vtomto prípade o novom 
handhelde z dielne Sony, PS Vite, ktorý samozrejme 
neunikol ani mojej pozornosti a tak som si ho ako 
správny hard-core gamer musel v deň uvedenia na 
trh zadovážiť. Nuž a ako už asi tušíte, svoju investí- 
ciu vonkoncom neľutujem a PS Vitu môžem bez 
diskusií označiť za skutočný next-gen handheld. 
Samozrejme, nakoľko sme tu už recenziu na tento 
high-tech gadget mali, rozhodol som sa v rámci pon- 
delňajšieho zamyslenia sa pozrieť tejto mašinke na 
zúbok z pohľadu bežného užívateľa. Čím ma teda 
Vita prekvapila, čím sklamala? Ako sa mi na nej 
hrá? Ako na nej fungujú PSPčkové hry? Ako je to 
manažmentom konta a celkovou prítulnosťou uží- 
vateľského rozhrania? Tak na tieto a mnoho ďalších 
otázok nájdete odpoveď práve v rámci tejto témy. 


A začnime hneď z ostra - otvorením krabičky s PS 
Vitou ma čakalo prvé menšie sklamanie. Narozdiel 
od štandardného balenia PSPčka (minimálne teda v 
jeho prvých verziách) totižto krabica s Vitou neob- 
sahuje žiadne ochranné púzdro. Tzn. že ak si chcete 
svoju novú hračku chrániť, musíte si holt, ochranný 
case dodatočne dokúpiť. Jasné, možností je mnoho a 
ebay z tohto hľadiska ponúka široký sortiment ako 
drahých, tak aj lacnejších alternatív, avšak v základ- 
nej výbave aspoň tá povestná "ponožka" predsa len 


mohla byť. Druhým veľkým sklamaním - ako už 
podotkol DanKanFan v jeho review - je veľkosť napá- 
jacieho kábla. Je MARHA obrovský a absolútne 
nekorešponduje s podstatou PS Vity ako "ľahko 
prenosného herného zariadenia". Má to ale svoje 
výhody - nabíjanie handheldu je veľmi rýchle a od 
totálneho vyšťavenia až po "fully recharged" stav 
vám to nepotrvá viac ako hodinku-hodinku a pol. Vo 
veci nabíjania som sa ale stretol s nadmieru zaují- 
mavým javom - totižto, Vita si niektoré nastavenia 
pamätá, iné nie. Často krát sa mi tak stáva, že vyp- 
nutý blue-tooth a wifi sa mi po plnom nabití záhadne 
objavia ako aktívne. Je to samozrejme záležitosť 
firmwaru ale nakoľko obe sieťové rozhrania dosť 
brutálne "cicajú" batériu, je otravným nutnosť ich v 
pravidelných intervaloch pracne vypínať - obzvlášť 
ak ich k hraniu nepotrebujete. 


Vo veci nastavení ešte na chvíľku ostanem - v rámci 
užívateľského rozhrania handheldu nie je možnosť 
sa priamo pripojiť k svojmu PSN účtu, ale musíte to 
robiť (NAOZAJ KRKOLOMNE A ZDÍ.HAVO) cez 
spomínané options. Taktiež nie je možné úplne vyp- 
núť úsporný režim, čo síce nie je na škodu, ale ja 0s- 
obne vždy uprednostňujem manuálne "vypínanie" 
pred automatickým, pretože to automatické mi 
zvyčajne vypne zariadenie presne v momente, kedy 
sa k nemu vrátim. Ďalším veľkým mínuskom je 
dobre známe uzamknutie handheldu len pre jeden 
PSN účet. Ak nebodaj zadáte ako prvé konto, ktoré 
nemáte v úmysle plnohodnotne využívať, smola. 
Môžete si ísť pískať - pri prihlásení sa do iného účtu 
vám totižto Vita zahlási, že sa máte prihlásiť do 
toho, ktorý je s ňou spätý. Snažil som sa nájsť nejaké 
riešenie, ako zmeniť svoj primárny účet, avšak do 

dnešných dní sa mi to nepodarilo. 
Ok, vyjdime teraz z options a 
pozrime sa na užívateľské rozhranie 
ako celok - a tu sa už páni dizajnéri 
Sony predsa len viac pochlapili. In- 
terface je svižný, dobre čitateľný, in- 
tuitívny a v podstate, preniknete 
doň behom pár sekúnd s konzolkou. 
Vo veci pred-inštalovaných aplikácií 
nečakajte nič prevratné, takže aj 
keď video či audio-player fungujú, 
nejaké oslnivé výsledky v kvalite 
prehrávaného materiálu určite 
nečakajte. Jo a nutnosť spúšťať kvôli 
trofejám separátnu appku mi 
rozhodne nepríde ako riešenie 
hodné next-gen handheldu. 


Prejdime teraz ale k hrám samot- 
ným. Nakoľko som osobne zvolil 
skôr cestu digitálnej distribúcie 
(nechce sa mi zo sebou ťahať tie 
drobunké game-karty, ktoré sa dajú 
ľahko stratiť), väčšinu testovaných 
hier -až na Uncharted- som stiahol z 
PS Store. Veľkosťou sa hry pohybujú 
v rozmedzí 1 GB až 1.5GB (Rayman 
Origins — 927 MB, Lumines — 741 
MB, Reality Fighters — 7/64 MB, 
Everybody s Golf — 1294 MB a 
pod.), výnimku tvoria veci obsahovo 
masívnejšie, ako napríklad už 
spomínaný Uncharted či Ninja 
Gaiden Sigma Plus (okolo 2 GB). 16 
gigová pamäťovka pritom po 
vrazení do PS Vity ukazuje len 14 
giga, takže rátajte s tým, Že Časť ka- 
pacity memory karty si handheld 
rezervuje pre svoje súbory. Už teraz 
je však možné očakávať, že tituly 
budúcnosti zaberú na pamäťovkách 
nepomerne viac miesta a preto 
berte tých 16GB len ako dočasné 
riešenie, ktoré vám vystačí max- 
imálne tak na rok. Inak, vo veci 
ovládania hier sa do bližších detai- 

lov púšťať nebudem (recenzie sú už 
na ceste), iba poznamenám, že mo- 
mentálna várka titulov v prevažnej 
miere využíva hlavne dotykový dis- 
plej a zadný panel, pričom len v 
ojedinelých prípadoch sa ku slovu 
dostane zabudovaný akcelerometer 
a gyroskop. Nedá mi ale ne- 
spomenúť jednu parádnu výnimkou, 
ktorou sa blysol Uncharted - v jed- 
nom okamihu máte na obrazovke 
akýsi starý papier a vašou úlohou je 
odhaliť text, ktorý je na ňom 
načmáraný. Aby ste to teda docielili, 
musíte namieriť prednú kameru PS 
Vity smerom k zdroju svetla, čím sa 
na obrazovke objaví vodotlač. Super 
nápad, super "augmented reality" 
feeling a jasný dôkaz toho, že z 
hľadiska ovládania skrýva PS Vita 
obrovský potenciál. 


Ďalšou dôležitou vlastnosťou 
nového handheldu z dielne Sony je 
bezosporu v prvých mesiacoch jeho 
existencie nadmieru dôležitá spätná 
kompatibilita. Aby som ju teda 
mohol vyhodnotiť, k tomuto účelu 
som sa rozhodol otestovať trio 
PSPčkových hitov - Patapon 3, Little 
Big Planet a samozrejme, God of 
War. Prvé, čo silne odporúčam si pri 
spustení PSP titulov nastaviť, je bi- 
lineárne filtrovanie (menu sa vám 
otvorí po dlhšom "sltačení" obra- 
zovky) - nakoľko boli hry pre PSP 
robene v SD rozlíšení, sú na HD dis- 
pleji PS Vity dosť zubatými. Spomí- 
nané filtrovanie vám tú kockatosť 
vcelku elegantne minimalizuje a aj 
keď sa jej nezbavíte úplne, obraz je 
po zaškrtnutí tejto položky predsa 
len "hladší". Ďalšou dôležitou 
fičúrou je možnosť pre hranie použiť 
druhý analóg - nakoľko ho ale ani 
jedna z mnou skúšaných hier 


nevyužívala, nemal som možnosť 
túto funkciu otestovať. Ak ale niekto 
z vás skúšal GTA: Liberty City, resp. 
Vice City Stories, budem rád, ak sa 
tu s nami podelí o skúsenosti. Inak 
samozrejme, hry bežia svižne a aj 
napriek slabšiemu rozlíšeniu stále 
vyzerajú k svetu. Spätná kompati- 
bilita je teda plne funkčná a najmä 
teraz, kedy portfólio PS Vita hier 
nie je bohvie ako bohaté, istotne 
poteší. 


No a moje ďalšie postrehy? Kvalita 
obrazu aj zvuku je o všetkých mnou 
zakúpených hier špičková, akurát 
by som možno uvítal ešte o čosi 
vyššiu hlasitosť audia. Loadingy sú 
relatívne stráviteľné a rovnako poz- 
itívne môžem zhodnotiť aj výdrž 
batérie - 5 hodín sústavného hrania 
zabudovanej baterke nerobí prob- 
lém, samozrejme ale za predpok- 
ladu, že si pred tým povypínate ako 
modrý zub, tak aj wi-fi. Z hľadiska 
ergonómie je handheld navrhnutý 
naozaj výborne a aj keď si budete 
na maličké analógy chvíľku zvykať, 
veľmi rýchlo vám prejde ovládanie 
hier do krvi. Suma sumárum, až na 
pár drobností nemám tejto sexi 
mašinke čo vytknúť a vďaka kvalit- 
ným launch titulom či skvelo fungu- 
júcej spätnej kompatibilite ponúka 
tak široké portfólio hier, že nudiť sa 
v jej spoločnosti naozaj nebudete. 
PS Vita teda z môjho pohľadu 
vykročila do sveta tou správnou 
nohou a pokiaľ sa Sony postará o 
stabilný prísun herných peciek, jej 
budúcnosť inak ako ružovú naozaj 
nevidím. Ak ste teda doteraz boli na 
vážkach, či do Vity ísť alebo nie, za 
seba vám môžem s radosťou 
povedať, že vaše kladné rozhodnutie 
určite neoľutujete. 

Koniec koncov 


AUTOR: Michal "MickTheMage" Nemec 


Zo všetkého najhoršie sú odhalenia a vyvrc- 
holenia dlho očakávaných príbehov. Ak je 
autor príbehu šikovný, dokáže ho dotiahnuť 
do uspokojujúceho konca. Konca kedy či- 
tateľ/divák/hráč bude spokojný, resp. bude sa 
cítiť naplnený príbehom, ktorý práve prežil. 
Konce sú spolu s odhaleným tajomstvom to 
najhoršie čo sa dobrému príbehu môže stať. 


Predstavte si, že by vám niekedy odhalili tajomstvo 
Opičieho ostrova. Nie, nie je to možné, pretože 
potom by sa celé kúzlo tohto karibského ostrova 
kamsi vytratilo. Ostatne, že to nedopadne dobre, 
pokiaľ tajomstvo dobre nepremyslíte, môžeme vidieť 
práve na onom Opičom ostrove. Nie, som si istý, že 
väčšina hrajúcej populácie si nikdy nemyslela, že by 
tajomstvom mohol byť obrovský, opičí robot. Ak sa 
dozviete niečo také, ak vám autor odhalí čosi také, 
musí zo zásady očakávať, že sa to mnohým nebude 
páčiť. A to nemusíme ani chodiť ďaleko od hernej 
oblasti, stačí sa pozrieť na televízny seriál Lost. Celý 
čas sa tu buduje nejaké tajomstvo, záhady sa vťšia a 
očakávania divákov stúpajú. Čo za tým všetkým je? 
Kam smerujú osudy všetkých postáv na obrazovke? 
Otázky, napäté situácie a divákova predstavivosť za- 
čína pracovať na plné obrátky. Majú autori nejaký 
vyšší plán, má to celé skrytý zmysel? Opäť otázky a 
napätie, ktoré občas narušuje vedomie, že seriál sa 
musí jedného dňa skončiť a ja sa dozviem, čo to 
všetko znamená. Vieme ako to dopadlo. Autori varili 
z vody, zjavne nevedeli čo si majú s načrtnutým 
príbehom počať. Sklamanie. Nebol v tom žiadny 
plán. A ten koniec bol celý akýsi divný. Koniec, ktorý 
odhaľuje tajomstvo je o to náchylnejší na skla- 


maných divákov (fanúšikov). Je to podobné ako keď 
sa niekto rozhodne demýtizovať mýty. Tiež to 
poznáte, nielen z kníh, ale i filmového plátna. Stačí 
keď si odskočíte do Tróje a pochopíte, že tu niečo 
nefunguje. Herci sú fajn, výprava je veľkolepá, ale 
čosi tu škrípe. Lámeme mýtickú bariéru, pretože 
súčasný človek predsa nemá potrebu zaoberať sa 
rozprávkami svojich primitívnych predkov. Alebo 
také čosi. Odstráňte tú tenkú vrstvu, ktorá tvorí 
vlastný príbeh, ktorá necháva pracovať predsta- 
vivosť jedinca a získate niečo neuspokojujúce a 
nezaujímavé. Možno i prázdne a v konečnom 
dôsledku hlúpe. Literatúra i film to majú v porov- 
naní s hrami jednoduché. A predsa sa to nie vždy 
darí. Na konci by vždy malo ostať nejaké tajomstvo 
a niektoré by mali ostať úplne nevyrieknuté. Ron 
Gilbert našťastie kedysi dávno povedal, že on jediný 
pozná to pravé tajomstvo Opičieho ostrova. A tak 
nám ostáva len dúfať, že si ho navždy nechá pre 
seba. Nech sa vznáša nad svetom, ktorý kedysi 
vytvoril, veď pre príbehy samotné nie je tak 
dôležité. 

Horšie však, ako uspokojiť diváka, 
či čitateľa, je uspokojiť hráča. 
Obzvlášť ak hra balansuje na 
myšlienke, že hráč je strojcom svo- 
jho príbehu. Má možnosť formovať 
svoju postavu a rozhodnutia by mali 
mať svoju váhu. Iste, chodí mi po 
rozume Mass Effect, však je i čer- 
stvou hrou, o ktorej každý rozpráva. 
Dnes. Tento mesiac. Bioware, ľudia, 
ktorí by radi rozprávali zaujímavé 
príbehy. Tvrdia, že hráčove voľby 
majú zmysel a hlavne - majú dopad 
na svet okolo neho. Aká je však 
pravda, ktorú vám nepovie (z 
neznámych príčin) takmer žiadna 
recenzia, žiaden recenzent? Všetko 
je to do veľkej miery len lacné, mar- 
ketingové bľabotanie do prázdna. 
Skutočnosť je taká, že si mnohé veci 
prispôsobujú svojej vízii a nie 
hráčovej ruke. Na začiatku mohla 
byť podobná myšlienka. Veľkorysá a 
pre hru (a hráča) isto veľmi zaují- 
mavá. Avšak pravda je oveľa trápne- 
jšia. Nič prevratné sa nedeje. 
Dokonca sa zdá akoby niektoré 
veľké rozhodnutia boli ignorované a 
ďalšie zase zvrátené (vôľou všemoc- 
ného autora). Autor nedokázal us- 
pokojiť očakávania svojho publika. 
Otázkou je, koho je to chyba. Ak sa 
splietajú siete zaujímavých 
možností, spolu s nimi putujú na 
verejnosť sľuby, ako príbeh potiah- 
neme do budúcna i s následkami 
našich rozhodnutí... Hráčova myseľ 
pracuje, starostlivo sa rozhoduje, 
hrá svoju vybranú úlohu (alebo 
takú, ktorá mu pripadá najzábavne- 
jšia) a vjeho hlave sa formujú 

očakávania. Svojim spôsobom je to 
ako s oným tajomstvom, ktoré sa 
vznáša nad nejakým príbehom (či je 
jeho súčasťou). Publikum spracov- 
áva všetky podnety, každý ako vie. 
Niekto sa nestará, niekto splieta 
plány a uvažuje kam by svoju 
postavu posunul ďalej. Ako by sa za- 
choval v jej situácií. Odrazu však 
nemôže. Rozhodnutia už nehrajú 
úlohu. Všetko preberá do svojich 
rúk všemocný autor a skriptované 
scény. Je rozhodnuté. Občas niekde 
svitne nádej, niečo naznačia, aby to 
v zapätí opäť pochovali podivným 
rozhodnutím a miestami i zlým au- 
torstvom. Dej je zvláštny. Otázkou 
ostáva, či dospeje do uspokoju- 
júceho konca. Nech už je akýkoľvek. 
Neviem. Avšak ohlasy z internetu 
nie sú práve priaznivé. Niečo sa 
nepodarilo. Koniec celej trilógie mal 
byť to najzaujímavejšie, najočaká- 
vanejšie a podľa všetkého sa nepo- 
daril. Nehľadiac na podivné 
dizajnové rozhodnutia, kedy hráč 
nezaujímajúci sa o multiplayer bude 
musieť hodne zapracovať, aby sa 
dostal k svoju vytúženému koncu. 
Ak vôbec. Uponáhľaná hra, ktorá 
vám zoberie možnosť výberu v mo- 
mente, keby ste sa mali rozhodovať. 
Bioware v tom nie je samo. Istým 
spôsobom mi niektoré situácie 
pripomínajú to, čo sa stalo so Shan- 
drou Jerro v Neverwinter Nights 2. 
Hráč nemá právo na výber, nech sú 
jeho očakávanie akékoľvek. A 
koniec? Čo by ste asi chceli. 
Skončilo to... 


Uspokojujúco odhalené tajomstvo a 
uspokojujúco zavíšený koniec 
príbehu. Majú toho mnoho 
spoločného. Avšak koniec je v 
nevýhode. Jedného dňa musí prísť, 
ale tajomstvo môže ostať 
nevyrieknuté. Najhoršie sú otvorené 
konce a tie neuspokojujúce. Na 
druhej strane, čo my vieme? Možno 
si Bioware necháva miesto na 
špeciálne platené DLC konce?! :-) 

Game £xpo - progresívny festival, alebo 


len výkrik do tmy? 


AUTOR: Boris "Blade" Kirov 


S potešením oznamujem, že rozhodne to 
prvé! 


V dňoch 16-18 marec sa v Bratislavskom Istropolise 
konal v poradí už 4. ročník medzinárodného festi- 
valu Game Expo. „Con“, ktorý sa od svojho vzniku 
teší rastúcej popularite, preto neunikol ani mojej 
pozornosti a tak som sa jedného krásneho sobotňa- 
jšieho rána „nalodil“ na leteckú linku menom IC a 
vyrazil na skusy do BA. Samozrejme, v okamih 
môjho príchodu už Game Expo bežalo na plné 
obrátky a preto nebol problém nepozorovane infil- 
trovať rady hráčov (hlavne mužského „etnika“), 
húfne postávajúcich okolo futuristického zjavu 
menom kinect, na ktorom dvojica sexi-báb pred- 
vádzala také niečo že pokus o tenis. 


Už v prvotných okamihov mojej prítomnosti na pľaci 
som si ale všimol jeden navýsosť pozitívny trend - 
dnešná mládež sa nebojí dať najavo svoje zanietene 
pre digitálnu zábavu a skupinky hráčov, baviacich 
sa o tej ktorej hernej pecke, mi dávali len a len za 
pravdu. Avšak neboli to len mladí, ktorí sa prišli 
pozrieť na gamesy - svoje predsudky totižto 
dokázalo prekonať aj obrovské množstvo postarších 
jedincov, čo je vzhľadom na našu, v porovnaní so zá- 
padom predsa len konzervatívnejšiu spoločnosť, 
naozaj obrovským úspechom. Úspechom, ktorý našu 
krajinu konečne posúva smerom k západnému svetu 
- už tu skrátka nežijeme v nostalgii a letargii, ale 
konečne hľadíme pred seba nebojíme sa „ochutná- 
vať“ nové technologické plody súčasnosti. 


Vrátim sa ale ešte na moment späť k Expu ako 
takému. Ako sa dalo očakávať, najväčší záujem 
hráčov smeroval nie len k nedávno vydanému hand- 
heldu PS Vita, ale taktiež aj k herným stojanom, na 
ktorých sa nehralo klasickými gamepadmi, ale ne- 
jakými inými perifériami. Ci už išlo o PS Move, Gui- 
tar Hero alebo Kinect, bolo skrátka vidieť, že ľudia 
sú dnes už trošičku zmlsanejší a keď môžu, tak si vy- 
berú naozaj ten originálnejší variant. Osobne som 
sa napríklad stretol s výpravou portálu oldgames.sk, 
ktorá ukrutne bojovala s volantovo-pedálovým Gran 
Turismom a aj napriek deficitu v podobe ne-vlastne- 
nia vodičáku zvádzala s týmto real-sim racingom 


viac než vyrovnaný boj. Mimoriadnemu záujmu sa 
taktiež tešil aj spomínaný kinect, pred ktorým sa 
ľudia striedali ako na bežiacom páse, pričom im ale 
vôbec nevadilo, že si na svoj „ťah“ musia nejakú tú 
chvíľku počkať. Skrátka, návštevníci sa prišli v 
prvom rade zabaviť a bolo to na mimoriadne po- 
hodovej a odľahčenej atmosfére Conu poznať. 


Nakoľko sa ale Game Expo konalo súčasné s Anime 
Show, nemohol som si taktiež nevšimnúť ani tu a 
tam sa potulujúcu cosplay mládež, ktorá hlavne v 
prípade nežnejšieho pohlavia mala na sebe menej 
odevu, než by bolo najej vek vhodným. Ale čo, 
nesťažoval som sa - dôvod bol totižto prostý: bol 
som veľmi rád, že sa ľudia neboja experimentovať s 
umením iných kultúr a rozhodne ich to tak (min- 
imálne po stránke všeobecného rozhľadu) posúva v 
pred. Okrem japonských anime postavičiek, o 
ktorých som vedel menej než málo, sa ale sem-tam 
davom mihol aj nejaký ten veľký a poriadne nasratý 
vták (Angry Bird) či dokonca dobre nastylovaná 
družina z Dragon Ageu, takže minimálne na pohľad 
bola zmes návštevníkov naozaj pestrá. No a 
samozrejme, pokiaľ ste prišli v casual oblečení a 
mrzelo vás, že vyzeráte príliš všedne, mohli ste si v 
okolitých stánkoch kúpiť také množstvo doplnkov, 
tričiek, čapíc a boh vie čoho všetého ešte, že doma 
by vás následne nespoznala ani vlastná mať. 


Celkovo teda moju prvú výpravu na Game Expo 
nemôžem hodnotiť inak než kladne - obavy z malého 
počtu návštevníkov a s tým súvisiacich poloprázd- 
ných chodieb sa ukázali byť zbytočnými a aj vďaka 
príjemne naladeným a zábavu hľadajúcim ľudom tie 
dva dni v Bratislave zbehli tak, že som čas ani 
nestíhal registrovať. Je preto nanajvýš dôležité, aby 
organizátori tento nádejný festivalový projekt 
nepochovali, ale pokračovali v nom aj v nasledujú- 
cich rokoch. Ktovie - možno sa k nám raz prídu 
podívať aj také osobnosti, ako Peter Molyneux či 
Hideo Kojima. Viem, je to utopická myšlienka, avšak 
v dnešnom svete nie je nič nemožné! A ako vždy 
platí - nádej umiera posledná! 

Slovenská medzinárodná výstava a konferencia o hrách 

Konce majú byť koncami (najlepšie bez 


petície) 


AUTOR: Michal "MickTheMage" Nemec 


Nie je to tak dávno, čo som pár písmen veno- 
val koncom. Očakávaným i neočakávaným, 
radosti a zlosti, keď sa niečo neskončí ako 
človek vnútorne čakal. A ešte trochu dávne- 
jšie sa objavilo aj Čosi o podivnom zvyku 
fanúšikov hier písať petície. Za vydanie hry 
na PC alebo za lepšie konce. Čo s takým 
zvykom? Mali by ho vlastne autori hier brať 
vážne? 
Vôbec. Najlepšie, čo by mohol autor zlého konca 
urobiť je, ignorovať takúto petíciu. A ešte lepšie, 
radšej sa vôbec ku kritike zakončenia nevyjadrovať. 
Túto možnosť by istotne zvolil sebavedomý autor, 
ktorý vie aký príbeh rozpráva a kam má celé puto- 
vanie smerovať. Nepotrebuje, aby svoj koniec obha- 
joval. Lenže, aby sme konečne začali byť konkrétny, 
to je presne vec, ktorú Bioware nerobí. Samozre- 
jme, je reč o nešťastnom konci Mass Effectu 3. 
Nešťastnom..., rovno môžem napísať nepodarenom, 
nedotiahnutom, ale veď všetko dôležité na túto 
adresu má recenzia na hru. Skrátka zdvihla sa veľká 
nevôľa a nespokojnosť s vyvrcholením trojdielnej 
ságy. A Bioware začalo hasiť čosi, Čo by sebavedomý 
autor hasiť nezačal. Dokonca sa objavili správy, že 
sa pokúsia koniec akosi napraviť, respektíve doplniť 
tak, aby bol uspokojujúcejší než to, čo ste mohli 
prežiť na konci hry teraz. Neskoro. Oheň horí a log- 
ické by bolo nehasiť. Hovorí sa tomu autorská in- 
tegrita. 


Vedomie, že to čo robím, robím správne. Vedomie, 
že môj príbeh je celistvou víziou, ktorá má hlavu a 
pätu, jej ukončenie nepotrebuje ďalšie vysvetlenie. 
Všetko bolo povedané, činy vykonané, príbeh 
skončil. Presne tak, ako som ja, autor, zamýšľal. 
Niekomu sa koniec páčiť nemusí, môže protestovať, 
lenže ja som si istý, že všetko je tak ako má byť. 
Bioware sa svojimi vyhláseniami priznáva k tomu, 
že všetko správne nie je. Niekde sa niečo pokazilo. 
Koniec bol uponáhľaný, nepremyslený akoby patril 
do úplne inej hry. Odrazu sa v ňom vynárajú temat- 
ické prvky, ktoré predtým nikto nevidel. Objavujú sa 
bytosti, o ktorých nikto nepočul. S jediným cieľom - 
ukončiť (aspoň nejako) celý trojdielny príbeh. Dáva 
to zmysel? Je to podivné - minimálne pre tých, ktorí 
sú ochotní sa nad prežitým príbehom zamyslieť. Kri- 
tizujú. Právom. Lenže autor, ten by mal mlčať, ak 
všetko povedané spíňa jeho autorskú víziu. Autor 
nemlčí. Ozýva sa a sľubuje zmenu. Vylepšenie či 
doladenie toho čo už vytvoril. Odhaľuje tak jedinú 
vec - svoju vlastnú neschopnosť. 


V minulosti sme chválili a velebili Bioware, ako ma- 


BiOWARE 


CORP 


jstrovsky (i keď na mnohých miestach stále videoh- 
erne nedokonalo) dokážu splietať svoje príbehy. Ako 
dokážu hráča vtiahnuť do svojho sveta. Občas i 
prekvapiť. Pamätné príbehové prekvapenie z prvého 
Knights of the O1d Republic už veru neprekonajú. 
Nedá sa to. Avšak ich majstrovstvo sa niekam 
stráca. Navonok tvrdia, ako sa snažia robiť dospelé 
príbehy, pre dospelé publikum. Upínajú sa k rozhod- 
nutiam, ktoré zmenia tvár herného vesmíru, aby 
nakoniec ostali len prázdne slová. Samotný koniec, 
ktorý má všetky črty uponáhlanosti, potvrdzuje 
nemohúcnosť autora, ktorý si nevedel rady s 
načatým príbehom. Odrazu padajú všetky mar- 
ketingové vyhlásenia o premyslenej trilógii. Rúcajú 
sa ako domček z kariet. Domček, ktorého ruiny mali 
ostať ležať na stole. Čo však spraví neschopný 
autor? Začne karty zbierať a sľúbi, že svoje chyby 
napraví. Doplní kartu tu a tam, aby zaplnil to 
miesto, ktoré mu zhodilo celú jeho prácu. Bezradne 
stojí pred kritikmi, vidí ako sa jeden za druhým 
búria, vítajú a nenechajú jeho dielo na pokoji. Za- 
čína vidieť, že jeho narýchlo spichnutý koniec ne- 
drží. Odhalili ho a on vie, že to nie je v poriadku. 
Nikdy to nebolo. Musí to napraviť - nejako. 


Pokiaľ ide o mňa, nepotrebujem žiadnu nápravu. Je 
skrátka príliš neskoro na čokoľvek. Patrím medzi ne- 
spokojných hráčov, ale písať petície kvôli náprave 
považujem za nezmyselné. Ako som napísal - autor 
by si mal stáť za svojou vlastnou víziou. Len autor 
vie, čo chcel príbehom povedať a ako ho zavíšiť. Ja, 
ako prijímateľ tohto príbehu, mám však právo 
pochybovať o jeho rozprávačskom talente. Niekedy 
je celý príbeh zlý a autora vysmejete okamžite. 
Niekedy mu príbeh prerastie cez hlavu tak, že si s 
ním nakoniec nevie rady. A myslím si, že to sa práve 
stalo tretiemu Mass Effectu. Skúsený rozprávač by 
si s príbehom ľahko poradil, ale toho neskúseného 
práve takýto príbeh dokáže odhaliť. Ako v prípade 
Bioware a Mass Effectu. 


Žiadna petícia na svete nemôže zmeniť tento fakt. 
Nech sa budete snažiť ako chcete, maximálne tak 
odhalí onú, spomínanú autorskú neschopnosť. Neis- 
totu vdokončenom diele. Kritika je na mieste. 
Akýkoľvek krok k priznaniu pochybenia nás len 
utvrdzuje v tom, že Bioware ako autor v prípade 
Mass Effect 3 zlyhali. 

Hardware 
AMD Radeon HD /990) 


odhalený 


AUTOR: Lukáš "Under4" Kollár 


Samotné špecifikácie vyzerajú 
veľkolepo, škoda len, že nie sú ofi- 
ciálne. Zatiaľ. 


V súvislosti s práve teraz aktuálnym 
vydaním Keplera, čo malo za následok 
uvedenie obrovského množstva mode- 
lov grafických kariet GeForce GTX 
680, sa nám neoficiálnou formou od- 
krývajú technické vlastnosti novej a 
samozrejme poriadne výkonnej 
grafickej karty Radeon HD 7990 od 
spoločnosti AMD. Údaje o prebiehajú- 
com vývoji sú známe už dlhšiu dobu, 
ale až teraz sa podarilo jednej čínskej 
webovej stránke odhaliť špecifikácie 
tejto grafickej dual-GPU vlajkovej lode, 
o čom informovali stránky Softpedie. 
Čo by teda mala táto hračka priniesť? 


Všetko nasvedčuje tomu, že jej ponuka 
bude tvorená dvojicou jadier Tahiti XT, 
pričom ako niektorí iste viete, sú to 
presne také jadrá, aké boli použité pri 
modely taktiež slušne výkonnej karty 
HD 7970. GPU budú prepojené v 
režime CrossFireX. Znamená to, že 
celkovo toto riešenie poskytne 62 
výpočtových jednotiek, 4096 Stream 

procesorov, 256 textúrových jednotiek 
a 64 ROP jednotiek. Každé jadro je vy- 
bavené 384bitovou pamäťovou zberni- 
cou a 3 GB GDDR5 pamäťou, čo v 
praxi znamená, že grafická karta ako 
celok disponuje neuveriteľnou 6 GB 
pamäťou! To by už naozaj malo nasýtiť 
každého hráča a fajnšmekra z hard- 
vérového oboru. 


Zdrojový server INPAI však hlása aj 
iné vlastnosti. Podľa všetkého budú tu 
prítomné jadrá tikať frekvenciou 850 
MHz. Ide pritom o podtaktovanie, 
nakoľko HD 7970 pracuje s frekven- 
ciou 950 MHz. Zníženie zastihlo aj 
GDDR5 pamäť, ktorá by mala pracovať 
na frekvenčnej hodnote 1250 MHz 
(5,00 GHz) zníženej z 1375 MHz (5,5 
GHz). Toto všetko by malo teoreticky 
znížiť spotrebu energie a tepelný 
výkon. Pre užívateľov, ktorí majú aj na- 
priek tomu menšie obavy zo spotreb- 
nej energie máme dobrú správu. Táto 
karta totižto bude disponovať pod- 
porou technológie ZeroCore, ktorá 
dokáže úplne vypnúť sekundárne GPU 
v prípade potreby (čiže pokiaľ sa ak- 
tuálne nevyužíva). 


K týmto pomerne obsiahlym informá- 
ciám by sa ešte hodil aj údaj o dostup- 
nosti a cene. Podľa všetkého by sa 
mala karta AMD Radeon HD 7990 
dostať do obchodov počas apríla, 
presný dátum však nepoznáme. Ani 
suma, za ktorú bude dostupná nie je 
známa. Keď sa však na vec pozrieme 
logicky, prídeme na to, že každý hráč 
si ju určite nebude môcť dopriať. 
Netrúfame si odhadnúť presné číslo, 
ale ak zoberieme fakt, že najlacnejší 
model grafickej karty Radeon HD 
7970 (od Sapphire) stojí na tuzem- 
skom trhu v tom najlacnejšom ob- 
chode 477 €, model HD 7990 bude 
poriadne drahým špásom, čoho sa 
(právom) obávajú aj redaktori 
zahraničných stránok. 


A teraz menšia perlička na záver. 
Nvidia sa na túto konkurenciu 
dokonale pripravuje už teraz a pravde- 
podobne už o pár mesiacov príde s 
dual-GPU alternatívou postavenou na 
„Kepler“ jadre GK104. Stane sa tak už 
možno v máji. 

Hardwaie 
NOVINKY ZA MESIAC 


Kalich deviateho hardvérového 
týždňa sa v nedeľu maximálne 
naplnil, a my si tak opäť môžeme 
predošlé sedemdňové obdobie 
zhrnúť. 


Škála tentoraz nebola tvorená len čisto 
hernými produktmi. Zapríčinila to nová 
rada počítačovej AlI-In-One série G24, 
ponúkajúcej vraj extrémnu všestran- 
nosť, ako sa na stránkach spoločnosti 
Elitegroup Computer Systems (ECS) 
píše. Pod tým si samozrejme hneď vy- 
bavíme aj možnosť hrania hier, čo 
napokon dáva na známosť aj samotný 
výrobca. K dispozícii sú dva štýlové 
modely s označeniami G24 Aura a G24 
Odin, vybavené 23,6“ dotykovým pan- 
elom (Full HD 1080p displej), Intel H61 
Express Chipsetom a napríklad aj 
takým „plug and play“ HDD. Odkryté 
boli aj údaje o chode systému, ktorý 
zabezpečí najnovší operačný systém 
Windows od Microsoftu. 


Ešte predtým sme ale zacielili na novú 
hernú myš ROCCAT Savu, ktorá sa 
dočká oficiálneho odkrytia počas 
veľtrhu CeBIT. Z obrázka, ktorý táto 
spoločnosť svetu zanechala, sme mohli 
vyčítať hneď niekoľko údajov. Bude vy- 
bavená „Soft-Touch“ povrchom, pra- 
vorukým dizajnom a prítomná bude i 
technológia Easy-Shift[ +], zabezpeču- 
júca vykonanie pokročilej konfigurácie. 
Svetelný systém, ktorý táto periféria ob- 
sahuje, dokonale uspokojí hráčov, ktorí 
si tak budú môcť vybrať spomedzi 16,8 
milióna farieb. Nechýba ani opletený 
kábel a pravdepodobne príde so 4000 
dpi senzorom. Jej cena je síce neznáma, 
no podľa dostupných informácií by sa 
na trhu mohla objaviť začiatkom mája. 


V deviatom týždni sa predstaveniu 
nevyhli ani nové pamäťové DDR3 rieše- 
nia od známej spoločnosti ADATA Tech- 
nology. Jedná sa pritom o XPG 
Overclocking pamäte, ktoré budeme 
môcť nájsť pod označením XPG Gaming 
V 2.0 1600G. Sú určené pre najnovšiu 
štvorkanálovú X79 platformu a na výber 
je jeden modul o veľkosti 8 GB, prí- 
padne 16 GB dual kit. Vďaka four-chan- 
nel platforme si hráči budú môcť zvýšiť 


úroveň až na 64 GB RAM. Moduly 
pracujú na frekvencii 1600 MHz s časo- 
vaním 9-11-9-27 a pri nízkom napätí 
1,35 V. Ich predaj je podporený doživot- 
nou zárukou. Ak by ste o nejaké z týchto 


dostupných riešení mali záujem, 
potešíme vás, pretože s najväčšou 
pravdepodobnosťou už prebieha ich dis- 
tribučný proces. 


Samozrejme, to najlepšie sme si nechali 
nakoniec! Záverom týždňa sme vám 
totižto predstavili hernú klávesnicu Im- 
perator Pro, ktorú pripravil výrobca Ge- 
nius. Je určená pre priaznivcov herného 
žánru MMO alebo real time stratégií 
(RTS), pričom dopíňa rad GX Gaming 
Series. Táto zaujímavá hráčska periféria 
ponúka 6 programovateľných makro 
tlačidiel, pričom hráčom umožňuje 
vytvoriť tri herné profily. Podsvietenie 
klávesnice je vykonané prostredníctvom 
16 miliónov farieb a to v troch úrovni- 
ach. Pri prepnutí do herného režimu je 
vypnutá klávesa „windows“, Čiže sa ne- 
musíte obávať nepríjemného prerušenia 
hry. Ponúka dvojicu USB portov, ktoré 
poslúžia na pripojenie ďalších zariadení. 
Klávesnica Genius Imperator Pro sa 
pripája cez USB a kábel má 1,8 m. Jej 
odporúčaná maloobchodná cena je 100 
amerických dolárov. 


V jubilejnom, desiatom hernom 
hardvér týždni panoval AlI-in-One 
Barebone PC od Gigabyte. Ukázala 
sa aj podložka pod myš a AFOX 


predviedol slušnú grafickú kartu. 


Úvodom desiateho týždňa sa neoficiál- 
nou cestou ohlásil nový hráčsky All-in- 
One Barebone PC, o ktorého výrobu sa 
postarala známa spoločnosť menom Gi- 
gabyte. Je označený ako GB-AEGT a ne- 
jedná sa o tuctovú produkt, nakoľko 
podľa výrobcu disponuje „gaming- 
friendly“ platformou. Hranie hier na 
tomto zariadení teda nebude problé- 
mom. 


Jeho technické vlastnosti sú tvorené 
matičnou doskou Intel H61 Mini-[TX s 
podporou procesorov Core i3/15/17 (LGA 
1155), jedným PCI-Express x16, ktorý 
zvládne duálny slot grafickej karty a 
mimo iného aj 24“ Full HD (1920 x 
1080) dotykovým LED displejom. Čo sa 
týka ostatných parametrov, tie sú nasle- 
dovné. Obsahuje 2,5“ HDD/SSD dock, 
dva pamäťové DDR3-1333 sloty s pod- 
porou až do 8 GB RAM, dva Mini PCle 
sloty, jednu 3,5“ pozíciu, tenký slot pre 
mechaniku a webkameru. Výdobytky 
techniky ako napríklad Gigabit Ether- 
net, WiFi, Bluetooth 2.1 alebo čítačka 
kariet 4-in-1 sú už pritom samozrejmé. 
Disponuje navyše i dvojicou USB 3.0 
portov. Prípadní záujemcovia si však 
ešte budú musieť počkať na detailnejšie 
a predovšetkým oficiálne informácie. 
Dostupnosť a cena nie sú momentálne 
známe. 


Nasledovalo tentoraz už oficiálne pred- 


stavenie novej podložky pod myš, ktorá 
doplní radu Goliathus spoločnosti Razer, 
ktorá je známym lídrom v hernej oblasti. 
Podľa slov z vyjadrenia je tento nový 
prírastok „venovaný podpore e-Sports“, 
ako sa vyjadril prezident Razer USA, 
Robert "RazerGuy Krakoff, čiže kom- 
pletné označenie Razer Goliathus e- 
Sports edition je namieste. Ako nám prvé 
zverejnené obrázky napovedajú, pod- 
ložka je ozdobená štýlmi a farbami 
popredných svetových e-Sports tímov. 


Je však rovnaká ako jej predchodcovia? 
Ešte skôr než sa pozrieme na známe de- 
taily je dôležité poznamenať, že e-Sports 
edition pri zachovaní exkluzívneho diza- 
jnu navyše obsahuje zošitý rám, zvyšujúci 
odolnosť podložky, čím sa stáva o niečo 
lepšou. Spolu s úvodnými slovami sme 
spoznali aj jej detaily, o ktoré sa s vami 
radi podelíme. Vlastnosti produktu sú 
tvorené tkaninou pre maximálnu kon- 
trolu myši, Pixel-presným zacielením a 
pohybom, a pogumovanou základňou pre 
bezpečný úchyt na hladkých povrchoch. 
Jej rozmery sú nasledovné: 355 (dížka) 
mm x 254 (Šírka) mm x 3 (výška) mm. 
Herná podložka Razer Goliathus e-Sports 
edition sa dá zakúpiť na Razerzone.com 
a Teamliguid.net od 8. marca 2012, ato 
za 19,99 €. 


Na záver tu máme netradičnú, ale o to 
zaujímavejšiu jednoslotovú grafickú 
kartu HD 7850, ktorú na CeBITe pred- 
viedla Hong Kongská spoločnosť AFOX. 
Príde pod pomerne ťažko zapamä- 
tateľným označením AF7850-1024D551. 
Nakoľko sa nejedná o oficiálne pred- 
stavenie, spoznali sme len niekoľko 
dôležitých špecifikácií. Vieme napríklad, 
že bude disponovať jadrom s taktom na 
860 MHz a polovičnou pamäťou s 
veľkosťou 1 GB. Zaujímavosťou pritom je, 
že sa do nej podarilo vtesnať až štyri 
videovýstupy: dual-link DVI, HDMI, Dis- 
playPort a mini DisplayPort. Chladenie je 
v tomto prípade síce nereferenčné, 
nevyzerá však najšťastnejšie a prítomný 
ventilátor bude zrejme dosť hlučný. Cenu 
tejto karty ani jej dostupnosť žiaľ 
nepoznáme. Je však mimoriadne povšim- 
nutiahodná najmä pre hráčov, ktorí ju 


ocenia ak nemajú vo svojej skrinke veľa 
miesta nazvyš. 


Počas dvanásteho hardvér týždňa 
sme sa venovali výlučne grafickým 
kartám. 


Za najväčšiu udalosť uplynulého týždňa 
možno považovať vydanie očakávaného 
Keplera, ktorý so sebou priniesol slušný 
nával nových grafických kariet. My sme 
z toho množstva vybrali GeForce GTX 
680 od spoločnosti Gainward. Zmienený 
model tejto grafiky prichádza s klasick- 
ými vlastnosťami, tvorenými napríklad 
jadrom, ktoré tiká frekvenciou 1006 
MHz, prítomná je 2 GB GDDR5 pamäť © 
6000 MHz, 256bitová pamäťová zber- 
nica, no a disponuje 1536 CUDA jadrami. 
Poznáme aj ďalšie vlastnosti ako PCI-Ex- 
press 3.0 zbernicu, dva 6-pin PCle napá- 
jacie konektory, dva DVI výstupy, jeden 
HDMI a DisplayPort. Táto GTX 680 pod- 
poruje ako DirectX 11(.1), CUDA a 
PhysX, tak aj 3D Vision Surround a 3-way 
SLI. Na Slovensku sa dá zakúpiť od 
464,60 €. 


Ak by ste sa po high-end grafickej karte 
GeForce GTX 680 obzreli a náhodou by 
ste uvažovali aj nad kúpou vodného 
bloku, máme pre vás jedno riešenie, s 
ktorým prišla nemecká spoločnosť Agua 
Computer. Tá si pre majiteľov tejto karty 
nachystala vodný blok, nesúci označenie 
AguaGraFX GTX 680. Ihneď ako by ste ho 
zbadali, všimli by ste si napohľad zaují- 
mavé prevedenie, pričom pri pohľade 
naň vám do oka okamžite vbije medená 
základňa a vrchný kryt vyrobený z 
brúseného kovu. Blok obsahuje chladiaci 
kanál pre chladenie ako jadra, tak i 
pamäte a samozrejme aj samotného 
napájania. Samotný dizajn je následne 
prispôsobený tak, aby bola možná apliká- 
cia SLI systému. Ak oň máte záujem, rá- 
tajte s cenovkou 94,95 €. 

Do tretice boli k dispozícii pomerne obsi- 
ahle neoficiálne informácie o chystanej 
grafickej karte AMD Radeon HD 7990. O 
jej vývoji samozrejme vieme už nejaký 
ten piatok, avšak až teraz si čínska we- 
bová stránka INPAI spolu so serverom 
Softpedia, dovolili vypustiť do éteru 
pravdepodobné špecifikácie tohto výkon- 
ného grafického krásavca. Vyzerá to tak, 
že základom v tomto prípade budú dve 
jadrá Tahiti XT, ktoré boli použité pri 
karte HD 7970. GPU budú prepojené v 
režime CrossFireX, čiže celkovo toto 
riešenie poskytne 62 výpočtových jed- 
notiek, 4096 Stream procesorov, 256 tex- 
túrových jednotiek a 64 ROP jednotiek. 
Každé jadro je pritom vybavené 
384bitovou pamäťovou zbernicou a 3 GB 
GDDRX5 pamäťou, čo znamená, že celkovo 
disponuje mohutnou 6 GB pamäťou. 


Jadrá majú byť nataktované na frekven- 
ciu 850 MHz, takže oproti modelu HD 
7970, ktorý poskytuje frekvenciu GPU 
950 MHz, ide o podtaktovanie. To za- 
stihlo aj GDDR5 pamäť, ktorá by mala 
pracovať na frekvenčnej hodnote 1250 
MHz (5,00 GHz) zníženej z 1375 MHz 
(5,5 GHz). Logicky by sme sa teda mali 
dočkať zníženia spotreby energie a aj te- 
pelného výkonu. Pre každý prípad je ale 
možné využiť technológiu ZeroCore, 
ktorá v prípade potreby dokáže úplne 
vypnúť sekundárne GPU. 


O dostupnosti a cene môžeme tiež len 
špekulovať. Viaceré spravodajské stránky 
vidia uverejnenie na priebeh apríla. Cena 
bude v tomto prípade veľmi vysoká, 
nakoľko momentálna cena karty Sap- 
phire Radeon HD 7970 je na našom trhu 
477 €, a aj to sa bavíme o ponuke najlac- 
nejšieho obchodu. Uvidíme, ako sa pro- 
dukt HD 7990 na trhu nakoniec uchytí. 
Bude to mať ale poriadne ťažké, pretože 
konkurenčná Nvidia nikdy nespí a už 
teraz kutí dual-GPU kartu, postavenú na 
„Kepler“ jadre GK104. 

